Versi Sefalik Luaran

Definisi

Apa itu Versi Sefalik Luaran?

Versi Sefalik Luaran(ECV) adalah prosedur untuk memusing bayi di dalam rahim anda daripada posisi songsang (punggung atau kaki dahulu) kepada posisi kepala dahulu. ECV biasanya selamat dan cara yang berkesan untuk memusing bayi anda daripada posisi songsang kepada posisi kepala dahulu.

ECV biasanya disarankan jika bayi anda songsang selepas minggu ke-36. Ia akan memberikan anda peluang terbaik untuk bersalin secara normal dan ia sesuai bagi kebanyakan wanita.

Mengapa Versi Sefalik Luaran dilakukan?

Anda boleh menerima prosedur Versi Sefalik Luaran apabila:

Anda dalam lingkungan 36 hingga 42 minggu kehamilan. Sebelum minggu ke-36, fetus biasanya akan pusing ke posisi kepala ke bawah dengan sendirinya. Tetapi versi mungkin akan lebih berjaya jika ia dilakukan secepat yang boleh selepas minggu ke-36 kerana saiz fetus lebih kecil dan dikelilingi lebih banyak cecair amniotik dan ruang yang luas untuk bergerak di dalam rahim.

Anda hamil satu fetus sahaja.

Fetus tidak masuk ke dalam pelvik lagi (kepala belum lagi turun). Fetus yang kepalanya sudah turun sangat sukar untuk digerakkan.

Terdapat cecair amniotik yang cukup disekeliling fetus untuk memusing fetus. Jika kuantiti cecair amniotik di bawah paras normal (oligohidramnio), fetus akan lebih mudah untuk cedera ketika cubaan versi ini.

Anda pernah hamil sebelum ini. Hamil sebelum ini bermakna dinding abdomen anda telah menjadi lebih fleksible dan boleh meregang ketika cubaan versi. Versi juga boleh dilakukan jika ibu tidak pernah hamil sebelum ini.

Fetus berada di dalam posisi frank, songsang sepenuhnya (complete breech), atau songsang kaki (footling).

Fahami Risiko-risikonya

Apakah risiko bagi Versi Sefalik Luaran?

Anda tidak sesuai untuk menjalani prosedur Versi Sefalik Luaran jika:

Beg air (kantung amniotik) telah pecah.

Anda mempunyai keadaan (contohnya masalah jantung) yang menghalang anda daripada mengambil ubat tocolitik tertentu bagi mengelakkan kontraksi rahim.

Kelahiran secara cesarian diperlukan, contohnya apabila plasenta menutupi servik secara tidak penuh ataupun penuh (placenta previa), atau telah regang daripada dinding rahim (placenta abrupsi).

Pemantauan fetus menunjukkan fetus berada dalam keadan yang tidak bagus.

Fetus mempunyai kepala lampau lurus ini bermakna tengkuk berada dalam posisi lurus, sepatutnya kepala berada dalam posisi tunduk kehadapan dengan dagu rapat ke dada.

Fetus diketahui atau disyaki mempunyai kecacatan sejak lahir.

Anda hamil dengan lebih daripada satu fetus (kembar, kembar tiga, atau banyak lagi).

Rahim anda tidak mempunyai bentuk yang normal.

Bagi sesetengah kes, doktor akan memilih untuk tidak mencuba versi sefalik luaran apabila kuantiti cecair amniotik kurang daripada normal (oligohidramnio) disekeliling fetus.

Mujurlah, dengan pengawasan yang kerap, risiko versi sefalik luaran kepada ibu dan fetus adalah rendah. Potensi risiko versi sefalik luaran, bagi fetus dan ibu telah diawasi dengan teliti, adalah:

Tali pusat terbelit atau terhimpit, akan mengurangkan aliran darah dan oksigen kepada fetus.

Awal kelahiran, di mana boleh disebabkan oleh kantung amniotik disekeliling fetus telah pecah (pecah lapisan membran secara pramatang atau PROM).

Plasenta abrupsi, rahim pecah, atau cedera pada tali pusat. Potensi ini terjadi sebagai komplikasi namun semua ini jarang berlaku.

Bagi kes yang jarang berlaku, di mana kelahiran bermula atau fetus atau ibu mengalami masalah serius ketika melakukan versi, pembedahan kecemasan caserian (keratan-C) mungkin akan dilakukan bagi melahirkan fetus.

Pendarahan daripada plasenta.

Perubahan degupan jantung bayi anda.

Bayi yang sedang distres.

Versi sefalik luaran mempunyai risiko yang paling kecil untuk mengakibatkan pendarahan yang mana menyebabkan darah ibu dan fetus bercampur. Jadi wanita yang hamil dengan darah Rh-ngetaif perlu diberi suntikan Rh immunoglobulin (seperti RhoGAM) bagi menghalang sensitisasi Rh, yang mana boleh menyebabkan komplikasi kepada fetus bagi kehamilan yang akan datang.

Bagi kes-kes yang jarang berlaku, versi luaran digunakan untuk melahirkan kembar yang kedua atau digunakan ketika kelahiran yang mengancam nyawa fetus. Bagi kes ini, doktor akan cuba untuk memusing fetus dengan memasukkan tangan ke dalam rahim.

Penting untuk anda memahami risiko dan komplikasi sebelum menjalani prosedur ini. Sekiranya anda mempunyai sebarang soalan, sila berjumpa doktor atau doktor bedah anda untuk maklumat lanjut.

Proses

Bagaimana Persedian untuk pembedahan Versi Sefalik Luaran?

Versi sefalik luaran sering dilakukan sebelum kelahiran bermula. Ahli obstetrik dan bidan anda akan berbincang dengan anda mengenai penjagaan yang terbaik dan selamat untuk anda. Anda akan dinasihatkan untuk melahirkan bayi anda di hospital.

Apa yang terjadi semasa Versi Sefalik Luaran dilakukan?

Versi sefalik luaran selalunya mengambil masa lebih kurang lima belas minit. Ahli obstetrik anda akan menolak abdomen anda dengan berhati-hati bagi mencuba untuk memusing bayi anda kepada posisi kepala dahulu. Mereka akan mengawasi degupan jantung bayi anda secara berkala bagi memastikan ianya normal. Degupan jantung bayi anda akan diawasi sehingga hampir 45 minit selepas prosedur.

Jika anda mempunyai sebarang masalah atau kebimbangan, sila berjumpa doktor atau ahli bedah anda bagi maklumat lanjut.

Pemulihan

Apakah yang terjadi selepas pembedahan Versi Sefalik Luaran?

Selepas prosedur versi sefalik luaran 50 peratus anda akan menjalani kelahiran secara normal. Jika tidak, ahli obstetrik anda mungkin akan melakukan ECV sekali lagi. Bayi anda mungkin akan pusing dengan sendirinya selepas minggu ke-36. Ahli obstetrik akan berbincang dengan anda mengenai faedah dan risiko versi sefalik luaran dan kelahiran songsang secara normal.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Lada Hitam dan Kesannya Terhadap Kesihatan Anda

Apa itu lada hitam?

Lada hitam atau nama saintifiknya, Piper nigrum, berasal daripada keluarga tumbuh-tumbuhan Piperaceae. Ia ditanam untuk mendapat buahnya (peppercorn) yang akan dikeringkan dan digunakan sebagai rempah, penambah rasa dan perisa dan juga sebagai bahan untuk
mem
erap daging masakan.

 Lada hitam adalah natif kepada bahagian barat daya India dan ia ditanam dengan begitu banyak di kawasan tersebut dan juga di negara-negara tropika yang lain. Perkataan ‘pepper’ yang digunakan untuk rempah ini dalam bahasa Inggeris berasal daripada perkataan Inggeris lama ‘pipor’, bahasa Latin ‘piper’ dan juga bahasa Sanskrit ‘pippali’. Apabila segar dan sudah matang, ia boleh mencapai ukuran 5mm panjang, berwarna merah gelap dan mengandungi satu biji benih.

Ia dihasilkan daripada pepauh pokok lada yang belum masak dan masih hijau. Pepauh tersebut dididihkan dalam air panas buat seketika untuk membersih
kan
nya dan juga untuk menyediakannya bagi proses pengeringan. Haba daripada proses pendidihan tadi memecahkan dinding-dinding sel dalam lada tersebut, mempercepatkan tindak balas enzim ketika proses pengeringan. Pepauh tersebut dikeringkan sama ada di bawah pancaran matahari ataupun melalui penggunaan mesin, untuk beberapa hari sehinggalah kulit lada tersebut mengecut

sekeliling benih dan bertukar warna kepada warna yang lebih gelap. Biji yang disaluti lapisan hitam ini disebut sebagai lada hitam. Di sesetengah tempat, beri pada buah tersebut dipisahkan dengan tangan dan terus dikeringkan tanpa melalui proses pendidihan. Dari segi maklumat nutrisi, satu sudu kecil lada hitam (6 gram) mengandungi vitamin K, zat besi, manganese dan juga beberapa nutrisi penting yang lain seperti protein dan juga serat pemakanan.

Perisa

Bahan seperti lada mendapat rasa panas dan pedasnya daripada kompaun piperine yang berada pada bahagian luar buah dan benihnya. Lada hitam mengandungi sekitar 4.6 hingga 9.7% piperine berdasarkan ukuran jisim, kurang sedikit jika dibandingkan dengan lada putih. Berikut adalah kompaun-kompaun kimia lain yang me
n
yumbang kepada aroma lada hitam:

Terpene

Germacrene

Limonene

Pinene

A
lpha-phellandrene

B
eta-caryophyllene

Aroma dan bau wangi ini tidak didapati pada lada putih kerana lada pu
i
t
i
h menjalani proses penapaian dan juga pemprosesan yang lain yang membuang lapisan pada buahnya yang mengandungi kompaun-kompaun kimia di atas. Lada hitam akan kehilangan perisa dana romanya melalui proses penyejatan. Untuk itu, penyimpanan dalam bekas kedap udara membantu untuk ia tahan lebih lama, tanpa berlaku kehilangan aroma dan juga rasa pedasnya. Selain itu, aroma dan perisanya juga boleh pudar apabila terdedah kepada cahaya yang banyak dan terlalu lama. Ini kerana kompaun kimia piperine, di bawah pengaruh cahaya, akan bertukar kepada kompaun kimia lain yang tidak mempunyai sebarang perisa iaitu isochavicine.

Penghasilan dan pasaran

Ia merupakan antara rempah yang paling banyak didagangkan di seluruh dunia, mewakili 20% daripada keseluruhan import rempah dunia. Setakat tahun 2016, Vietnam merupakan negara penghasil dan pengeluar lada hitam terbesar dunia. Vietnam menghasilkan 216

,
000 tan metrik dari keseluruhan jumlah dagangan dunia (39%). Negara-negara pengeluar lain yang turut tergolong dalam senarai teratas adalah Indonesia (15%), India (10%) dan juga Brazil (10%). Walaupun Vietnam menghasilkan begitu banyak rempah ini, hampir kesemu
a
nya dieksport ke negara luar dan tidak digunakan dalam pasaran domestik.

Sejarah kegunaan lada hitam

Lada hitam di Asia

Seperti yang disebut di bahag
i
a
n sebelumnya, rempah ini merupakan tumbuh-tumbuhan yang natif kepada kawasan Asia Timur dan juga Asia Tenggara dan telahpun digunakan dalam masakan India sekurang-kurangnya seawal 2000 BCE. Sumber tanaman ini yang paling penting ketika itu datangnya dari
 kawasan Dinasti Cheras di Perairan Malaba, atau kini dikenali sebagai Kerala di India. Ketika itu, ia merupakan bahan dagangan yang cukup berharga dan turut digelar sebagai ‘Emas Hitam’ (Black Gold). Bahkan, ia turut digunakan sebagai komoditi dagangan, ibarat duit. Hasil daripada penjajahan British di India, lada hitam yang tersebar luas ke Eropah, Timur Teng
ah dan juga di bahagian Afrika Timur, berasal daripada kawasan Malabar. Pelabuhan-pelabuhan di Malabar ketika itu juga dijadikan sebagai kawasan henti untuk para pedagang berdagang lada hitam dan rempah-rempah lain di Lautan India (Indian Ocean).

Lada hitam di zaman purba

Antara catatan terawal berkaitan rempah ini adalah ia digunakan untuk disumbat ke dalam hidung mayat Ramesses II, sebagai sebahagian daripada upacara pengebumian pada 1213 BCE. Selain itu, tidak banyak yang diketahui tentang kehadiran lada hitam dari Asia Timur ke Sungai Nil dan juga ke tamadun Mesir Purba. Di Greece, lada panjang dan hitam telah pun dikenali seawal abad ke-4 BCE. Namun yang demikian, ia bukanlah sesuatu yang lazim dijumpai dan mungkin item yang hanya mampu dimiliki oleh golongan pembesar dan golongan yang kaya.

Kesan ke atas kesihatan dan fungsi tubuh badan

Piper nigrum dan ekstraknya telah lama digunakan oleh pelbagai budaya dan juga tamadun di seluruh dunia bukan sekadar sebagai penambah perisa kepada hidangan mereka, tetapi turut diangkat sebagai bahan makanan yang mempunyai nilai perubatan semula jadi. Sebagai contoh, minyak daripada buah Piper nigrum ini digunakan sebagai minyak mengurut ayurveda dan dikatakan mempunyai peranan dalam menambah seri dan kecantikan seseorang. Berikut merupakan antara dapatan kajian berkaitan lada hitam dan juga kesannya kepada tubuh badan.

Nafsu dan libido

Salah satu dakwaan berkaitan manfaat kesihatan daripada tumbuhan Piper nigrum ini adalah ia berupaya untuk merangsang fungsi seksual badan. Untuk menyiasat dakwaan ini, satu kajian telah dilaksanakan untuk mengkaji sama ada ekstrak Piper nigrum dapat meningkatkan fungsi seksual dalam kalangan tikus jantan. Sebanyak 36 ekor tikus jantan yang sihat, berusia 4 bulan dan mempunyai julat berat dalam lingkungan 25 hingga 30 gram, dibahagikan kepada empat kumpulan yang berbeza.

Kumpulan tikus jantan pertama diberikan pelet yang tidak mengandungi ekstrak Piper nigrum, dan dijadikan sebagai kumpulan kawalan (controlled group). Kumpulan tikus jantan kedua diberikan pelet yang mengandungi akueus manakala kumpulan tikus jantan yang ketiga pula diberikan pelet yang mengandungi ekstrak etanol. Akhir sekali, kumpulan tikus jantan keempat pula diberikan pelet yang mengandungi ekstrak akueus dan juga ekstrak etanol dalam kadar 1:1. Kesemua kumpulan menerima pellet masing-masing pada kekerapan sekali sehari selama 90 hari.

Parameter yang menjadi ukuran kepada kajian ini adalah tempoh pendam pemikatan (courtship latency) dan juga kekerapan melekap (mounting frequency). Tempoh pendam pemikatan merujuk kepada tempoh waktu antara waktu mula tikus jantan didedahkan kepada tikus betina, dengan saat mula tikus jantan menunjukkan tingkah laku untuk memikat. Kekerapan melekap pula merujuk kepada keseluruhan percubaan tikus jantan untuk menaiki belakang tikus betina dalam masa 30 minit. Secara teorinya, tempoh pendam pemikatan yang lebih pendek dan/

atau kekerapan melekap yang tinggi dapat diterjemahkan kepada peningkatan nafsu seks (sex drive)
.

Dapatan kajian ini adalah tikus jantan yang menerima pelet yang mengandungi akueus dan juga ekstrak etanol (Kumpulan 2 hingga 4) mempunyai tempoh pendam pemikatan yang lebih pendek dan juga kekerapan melekap yang lebih tinggi.

Terdapat beberapa kemungkinan yang berupaya untuk menjelaskan kesan piperine ke atas nafsu seks. Sebagai contoh, terdapat kajian lampau yang mencadangkan bahawa makanan tambahan yang mengandungi piperine dikaitkan dengan peningkatan paras hormon testosteron dalam darah dan hormon ini merupakan hormon yang bertanggungjawab dalam menyumbang kepada nafsu lelaki. Piperine mempunyai keupayaan untuk menekan aktiviti enzim testosterone 5α-reductase (enzim yang memecahkan testosteron). Dengan menekan aktiviti enzim ini, paras hormon testosteron dalam darah dapat kekal tinggi dan menyumbang kepada peningkatan nafsu. Selain itu, terdapat juga kajian yang mengaitkan keupayaan lada hitam untuk meningkatkan nafsu dengan kandungan asid lemak yang tinggi. Lada hitam mengandungi beberapa asid lemak yang tinggi, terdiri daripada asid jenis asid aurik, asid myristik dan asid palmitik. Asid lemak berupaya untuk mempengaruhi rembesan dan juga metabolisma hormon-hormon lelaki (androgens). Penjelasan terakhir yang dicadangkan oleh pengkaji adalah melalui kandungan zink yang terdapat dalam Piper nigrum. Peranan zink yang telah dikenal pasti melalui kajian adalah ia mampu untuk meningkatkan kiraan/

bilangan sperma dalam lelaki. Selain itu, terdapat juga kajian yang menunjukkan kaitan antara ketandusan nafsu dan juga paras zink yang rendah.

Merangsang sistem penghadaman badan

Terdapat dakwaan kesihatan turun-temurun yang mengatakan pengambilan makanan yang mengandungi lada hitam dapat membantu melancarkan penghadaman dan membantu untuk membuang air besar. Bagi menyiasat dakwaan popular ini, terdapat satu kajian klinikal yang membabitkan penggunaan lada hitam dan kesannya terhadap sistem penghadaman tikus kajian. Dalam kajian tersebut, pengambilan ekstrak lada hitam didapati berupaya untuk melancarkan penghadaman. Piperine yang terdapat dalam Piper nigrum bukan sahaja merangsang rembesan-rembesan perut, ia juga berupaya meningkatkan rembesan air liur dan, secara t
idak
 langsung, rembesan enzim amylase dalam mulut yang sekali

gus meningkatkan lagi kecekapan penghadaman kanji. Selain itu, kajian juga mendapati bahawa Piperine turut berupaya untuk membawa kepada peningkatan rembesan asid hempedu daripada organ hati, membantu metabolisma dan penghadaman lemak.

Tambahan lagi, kajian yang sama turut menemui bahawa Piper nigrum juga berjaya untuk mempengaruhi kelancaran pergerakan makanan melalui saluran penghadaman. Keupayaannya untuk mempengaruhi sistem penghadaman ini dikatakan berpunca daripada tindakan piperine (yang terkandung di dalam Piper nigrum) mengaktifkan beberapa reseptor yang berada sepanjang sistem penghadaman badan. Terdapat juga peranan yang dimainkan oleh ekstrak Piper nigrum ini terhadap ketersediaan-bio (bioavailability) sesetengah makanan dan juga ubat-ubatan, dengan cara mempengaruhi dan juga mengawal metabolisma dan penyerapan sesetengah zat dan ubat.

Berupaya untuk merawat cirit-birit

Penggunaan lada hitam untuk merawat cirit-birit ini merupakan sesuatu rawatan semula jadi yang telah dilakukan oleh pelbagai budaya secara turun-temurun. Di kebanyakan negara-negara membangun dan dalam pelbagai komuniti yang berbeza, pengamal perubatan herbal dan juga industri berasaskan herbal banyak menghasilkan ubat untuk cirit-birit yang diformulasikan daripada lada hitam. Keupayaan ini telahpun ditunjukkan dalam kajian yang membabitkan tikus makmal. Dalam kajian tersebut, Piperine mengurangkan rembesan air dan juga pengumpulan air dalam usus besar.

Keupayaan untuk mengawal tekanan darah

Piperine yang diasingkan daripada P. nigrum, apabila diambil secara intravena, mampu untuk menurunkan tekanan dalam salur darah arteri. Dapatan ini diperoleh daripada kajian yang dilakukan ke atas tikus makmal yang mempunyai tekanan darah mula yang normal. Pemberian Piperine secara intravena didapati mampu untuk menurunkan tekanan darah dalam salur darah arteri mereka dan kesan penurunan ini bertindak dalam corak yang bergantung kepada dos (dose-dependant relationship).

Mempunyai tindakan antiradang

Proses keradangan boleh membawa kepada pelbagai jenis penyakit. Contoh penyakit-penyakit yang dipengaruhi oleh proses keradangan kronik adalah arthritis, penyakit Alzheimer,
penyakit Parkinson
. Malahan, sesetengah kanser juga turut dipengaruhi oleh proses keradangan juga. Mekanisma untuk melawan keradangan melibatkan pelbagai cara. Salah satu daripada cara untuk mengatasi atau melawan keradangan adalah dengan menghalang aktiviti enzim-enzim yang terlibat dalam kelangsungan lata keradangan. Selain menggunakan ubat-ubatan moden untuk melawan keradangan, diet yang mengandungi makanan-makanan yang mempunyai ciri-ciri antiradang juga boleh membantu.

Terdapat beberapa kajian masa kini yang menunjukkan keupayaan Piperine, bahan aktif dalam lada hitam (Piper nigrum) dalam menghalang proses lata keradangan. Pembuktian peranan Piperine ini telahpun ditunjukkan dalam model kajian in vitro. Bahkan, keupayaan ini telah pun ditunjukkan dalam kajian lebih 2 dekad yang lalu. Berdasarkan pemahaman terkini, bahan aktif Piperine dikatakan melakukan penghalangan kepada proses keradangan ini dengan menekan atau menghalang interlukon, matrix metalloproteinase, prostaglandin E2, dan juga activator protein 1. Terdapat juga kajian pada tahun 2012 yang melaporkan dalam kuantiti 50/100 ug/ml, Piperine berupaya untuk menekan paras β-glucuronidase dan lactate dehydrogenase dalam kaitan yang bergantung kepada dos (dose-dependant relationship). Bagaimanapun, kajian lanjutan membabitkan percubaan ke atas subjek manusia diperlukan untuk benar-benar mengkaji keberkesanan Piperine dalam mencegah penyakit kronik atau degeneratif akibat keradangan dan juga supaya dapat dibentuk profil farmakologinya.

Antioksidan adalah suatu unsur yang menyahaktifkan radikal bebas di dalam badan (
free radicals
). Radikal bebas ini terhasil oleh beberapa laluan metabolisma badan dan ianya akibat ciri-cirinya yang tidak stabil, ianya berupaya untuk mencederakan sel, tisu badan dan juga salur darah. Dalam jangka masa yang lama, kecederaan berulang ini boleh membawa kepada pelbagai penyakit seperti penyakit neurodegeneratif, penyakit kronik dan juga kanser.

Antioksidan adalah bahan kimia yang memainkan peranan penting dalam menyahaktifkan radikal bebas di dalam badan (
free radicals
). Radikal bebas seperti
reactive oxygen species
 (ROS) terhasil oleh beberapa laluan metabolisma badan dan akibat daripada ciri-cirinya yang tidak stabil, ianya berupaya untuk mencederakan sel, tisu badan dan juga salur darah. Dalam jangka masa yang lama, kecederaan berulang ini boleh membawa kepada pelbagai penyakit seperti penyakit neurodegeneratif, penyakit kronik dan juga kanser. Untuk tujuan ini, zat dan makanan yang mempunyai kandungan antioksidan yang tinggi dan semula jadi adalah sangat diinginkan. Sesetengah tumbuh-tumbuhan mengandungi kandungan antioksidan yang sangat tinggi bagi melindungi dirinya daripada kecederaan sel yang dihasilkan oleh radikal bebas. Piper nigrum, dalam akar, dahan dan juga buahnya, mempunyai aktiviti antioksidan. Ini kerana seperti kurma dan juga cili, ia juga mengandungi flavonoid dan bahan-bahan phenolic. Kajian dalam tikus makmal membuktikan bahawa ia mampu untuk mencegah peroksidasi lipid, menghalang pelbagai jenis radikal bebas (seperti hydroxyl dan radikal
super oxide
) dan juga stres oksidative dalam usus tikus-tikus tersebut.

Sebagai rumusan, lada hitam adalah rempah yang cukup popular dalam menaikkan lagi rasa dan keharuman hidangan di seluruh dunia. Selain itu, terdapat juga kajian-kajian yang menunjukkan manfaat kesihatan lada hitam. Sungguhpun begitu, pembuktian yang lebih kukuh perlu datang dalam bentuk kajian klinikal membab
i
t
kan manusia dan juga kajian sokongan yang lain bagi betul-betul menyokong manfaat kesihatan ini.

Hello Health Group
 tidak memberi nasihat perubatan, diagnosis mahupun rawatan.


Masih Dara, Boleh Ke Pakai Cawan Menstruasi? Jom Ketahui Fakta & Fungsi Menstrual Cup!

Anda ingin memakai cawan menstruasi? Tetapi, bagi pengguna baharu, pasti anda tertanya-tanya –
menstrual cup
 untuk apa sebenarnya? Apakah fungsi
menstrual cup
dan adakah ia selamat untuk digunakan, lebih-lebih lagi untuk anak dara?

Dalam artikel kali ini, kami akan kupas lebih lanjut mengenai fungsi serta
manfaat
menstrual cup
. Jom, teruskan pembacaan!

Untuk mendapatkan lebih banyak info tentang Kesihatan Wanita, sila dapatkannya
di sini.

Apakah fungsi
menstrual cup
 atau cawan menstruasi?

Berbeza dengan
produk menstruasi yang lain
,
menstrual cup
 merupakan sejenis cawan getah yang boleh
dimasukkan ke dalam vagina
 untuk mengumpul cairan haid.

Berbanding tuala wanita atau tampon, cawan ini lebih mesra alam dan boleh digunakan berkali-kali.

Cawan menstruasi boleh menampung lebih banyak darah berbanding produk lain. Bergantung kepada tempoh haid yang dialami, wanita boleh memakainya sehingga 12 jam.

Selain mesra alam, ada juga wanita yang mendapati pemakaian
menstrual cup
 lebih selesa. Malah, jika digunakan dalam jangka masa yang panjang, ia mungkin dapat menjimatkan wang!

Bolehkah saya memakai
menstrual cup
 sekiranya masih belum berkahwin?

 “
Saya masih dara
, bolehkah saya menggunakan
menstrual cup
?”

Tidak dinafikan, ini merupakan satu soalan lazim oleh wanita muda yang masih belum berkahwin.

Jawapannya ya, wanita yang masih dara boleh menggunakan
menstrual cup
. Tidak dinafikan, manfaat dan fungsi
menstrual cup
 yang pelbagai mungkin telah menarik minat ramai wanita muda.

Sekiranya anda rasa tidak selesa, ada beberapa langkah yang boleh diambil:

Gunakan cawan menstruasi yang bersaiz kecil.

Jangan takut semasa memasukkan cawan menstruasi ke dalam vagina. Ia boleh menyebabkan cawan lebih sukar untuk dipakai.

Gunakan
lubrikasi berasaskan air
 untuk memudahkan pemakaian.

Berlatih dahulu sebelum pakai. Cuba pakai 2-3 kali sebelum datang haid.

Baca juga:

Dulu Cawan Haid, Kini Tular Bentuk Cakera Pula! Bagaimana Pula Produk Ini?

Perlu Ke Basuh Dulu Tuala Wanita Sebelum Buang? Ini 7 Tip Jaga Faraj Semasa Haid

Kebaikan penggunaan cawan menstruasi

Kebaikan

Murah.

Lebih selamat berbanding tampon.

Dapat menampung lebih banyak darah.

Mesra alam.

Selepas mengetahui fungsi
menstrual cup
, anda pasti ingin tahu kebaikannya bukan? Sebenarnya, ada banyak kebaikan cawan menstruasi. Antaranya:

Dapat menjimatkan kos.
 Cawan menstruasi direka untuk penggunaan jangka panjang. Jadi, anda tidak lagi perlu
beli tuala wanita
 atau tampon setiap bulan.

Dapat mengurangkan bau yang tidak menyenangkan.
 Darah haid yang keluar akan bertakung dalam cawan menstruasi. Ia juga tidak akan terdedah kepada udara yang akan menyebabkan
bau yang tidak menyenangkan
 ketika haid.

Hanya perlu 1 dalam masa setahun.
 Anda hanya perlu menukar cawan menstruasi sekali setiap 12 bulan. Jimat bukan!

Mudah untuk digunakan.
 Pada awalnya, mungkin sukar untuk menggunakan cawan menstruasi. Namun, selepas beberapa kali pemakaian, sebenarnya mudah sahaja!

Keburukan cawan menstruasi

Keburukan

Mungkin boleh mengakibatkan kebocoran.

Sukar untuk dikeluarkan dan dimasukkan.

Saiz mungkin tidak sesuai.

Boleh mendatangkan
tindak balas alahan.

Mungkin
menyebabkan kegatalan
.

Walau bagaimanapun, ada beberapa perkara yang perlu dititikberatkan sebelum membeli cawan menstruasi. Antaranya:

Sukar untuk mencari
menstrual cup
 yang benar-benar muat.
 Cawan menstruasi dijual dalam pelbagai saiz mengikut usia, haid dan juga sama ada anda sudah mempunyai anak atau tidak. Jadi, pada awalnya, anda mungkin akan mengalami kebocoran.

Menanggalkannya mungkin akan menjadi satu ‘cabaran’
. Pengguna baharu mungkin akan alami masalah untuk menanggalkan cawan menstruasi. Jadi, ada risiko tertumpah atau
bocor pada awal penggunaan
.

Mungkin akan mengganggu IUD.
 Beberapa syarikat yang menjual cawan menstruasi tidak menggalakkan penggunaannya dalam kalangan wanita yang
memakai IUD
. Walau bagaimanapun, kajian menunjukkan penggunaan
menstrual cup
 masih selamat. Dapatkan nasihat doktor terlebih dahulu sekiranya anda menggunakan IUD.

Pastikan cawan menstruasi kekal steril.
 Sebelum dan selepas haid, anda perlu rebus cawan di dalam air mendidih atau gunakan solusi pensteril.

Ketahui dahulu fungsi
menstrual cup
 dan manfaatnya

Akhir sekali, pastikan anda benar-benar tahu apakah manfaat serta fungsi
menstrual cup
 sebelum beli. Selepas membaca artikel ini, kami pasti anda faham pemakaian
menstrual cup
 untuk apa.

Benar, ia boleh menjadi alternatif untuk tuala wanita dan juga tampon. Ia tidak perlu ditukar setiap masa dan tidak akan menimbulkan sebarang bau yang tidak menyenangkan.

Tapi, tidak rugi jika anda melakukan kajian sendiri. Bandingkan produk yang anda ingin beli dan jangan lupa baca
 review
 sekali!


AWAS! Penggemar Cahaya Matahari Berisiko Dapat Kanser Kulit, Ada Kaitan Juga Dengan Genetik?

Pada September 2020, satu kajian yang diterbitkan oleh King’s College London berkaitan dengan tabiat berjemur dan
kanser kulit (berpunca daripada radiasi matahari)
 telah menggemparkan komuniti sains.

Menurutnya, tabiat suka berjemur yang juga merupakan faktor risiko kepada masalah kanser kulit merupakan manifestasi maklumat genetik yang dimiliki oleh segelintir individu.

Kajian tersebut telah melibatkan kira-kira 260,000 subjek dan kecenderungan untuk berjemur lebih nyata pada subjek kembar seiras berbanding dengan subjek kembar tidak seiras.

Persoalannya, adakah benar terdapat maklumat genetik di dalam tubuh manusia yang membuatkan seseorang itu
lebih berisiko untuk terdedah kepada faktor risiko kanser kulit?

Baca artikel ini untuk tahu dengan lebih lanjut.

Fahami konsep bagaimana radiasi matahari menyebabkan masalah kanser kulit

Secara amnya, mutasi dan kerosakan maklumat genetik (DNA) sehingga tercetusnya proses patologi pembentukan kanser berlaku disebabkan oleh radiasi ultra ungu.

Terdapat dua jenis cahaya ultra ungu utama yang dipancarkan oleh cahaya matahari:

UVA. Sejenis cahaya yang berupaya untuk menembusi kulit. Radiasi ini boleh mempengaruhi proses penuaan sel kulit.

UVB. Ini merupakan radiasi utama yang
menyebabkan selaran matahari (sunburn)
.

Kedua-dua radiasi tersebut boleh menyebabkan masalah kanser kulit.

Jika diikutkan, terdapat satu lagi radiasi ultra ungu yang dikenali sebagai UVC. Ia merupakan radiasi yang paling bahaya jika dibandingkan dengan UVA dan UVB.

Namun, bumi mempunyai lapisan ozon yang mampu menapis jenis radiasi tersebut.

Apabila sel kulit terdedah kepada sejumlah radiasi, ia akan menyebabkan kerosakan pada maklumat genetik yang terdapat pada sel kulit.

Sekiranya kerosakan itu berkumpul dalam satu tempoh masa tertentu, ia boleh menyebabkan proses pembahagian sel berlaku di luar kawalan.

Keadaan ini mengakibatkan terjadinya kanser kulit.

Secara umumnya, sesiapa sahaja boleh mendapat masalah ini, namun terdapat faktor yang meningkatkan tahap risiko individu untuk didiagnosis dengan barah kulit.

Antaranya adalah tabiat berjemur yang menjadi
aktiviti rutin pada musim panas terutamanya oleh orang barat.

Tabiat berjemur, manifestasi genetik yang meningkatkan risiko kanser kulit

Pada mulanya, kajian yang dijalankan oleh King’s London College melibatkan analisis maklumat kesihatan 2,500 subjek kembar dari kajian kembar United Kingdom (UK).

Antara faktor yang dikaji adalah kecenderungan mereka untuk berjemur di bawah matahari dan kaitannya dengan genetik.

Dapatan menunjukkan kembar seiras mempunyai tahap kecederungan yang tinggi untuk berjemur berbanding dengan subjek kembar tidak seiras.

Perkara ini menunjukkan terdapat faktor genetik yang mempengaruhi tingkah laku tersebut.

Analisis kemudiannya dibuat dalam kalangan 260,000 subjek kajian kohort yang lain.

Berdasarkan kepadanya, mereka menemui 5 gen utama yang menggalakkan tingkah laku tersebut.

Apa yang lebih menarik lagi adalah, sebahagian daripada gen tersebut turut dikaitkan dengan masalah ketagihan alkohol, kanabis dan kecenderungan untuk melakukan hubungan seks dengan banyak pasangan.

Ini bermakna, misi untuk memberikan didikan kepada khalayak umum berkenaan dengan bahaya berjemur dalam satu tempoh masa yang lama sangat mencabar.

Ia umpama tabiat merokok.
Perokok tahu akan kesan negatif kesihatan yang bakal dialami
 sekiranya mereka terus merokok namun mereka tidak boleh berhenti.

Tidak mustahil sekiranya terdapat dalam kalangan mereka yang suka berjemur lama walhal mereka mengetahui akibat yang akan dialami seperti kanser dan sebagainya.

Anda mungkin berminat:

Pelindung Matahari Kimia vs Pelindung Matahari Fizikal

Buah Pala Bukan Rempah Biasa-Biasa, Tapi Bagus Untuk Penjagaan Kulit & Anti Kanser!

Bagaimana cara hindari radiasi matahari untuk cegah kanser kulit?

Oleh sebab maklumat genetik bagi tingkah laku suka berjemur terletak pada gen yang turut dikaitkan dengan masalah ketagihan, jadi sukar untuk penghidap melawan keinginan untuk berjemur.

Walau bagaimanapun, golongan ini perlu diberikan didikan yang cukup supaya mereka memahami
faktor risiko kanser kulit dan komplikasi yang bakal dialami akibat kanser.

Persatuan Kanser Kulit (SCF), sebuah organisasi bukan untung menyarankan supaya:

Pastikan anda mencari tempat berteduh daripada cahaya matahari di antara pukul 10 pagi hingga 4 petang.

Elakkan berjemur terlalu lama sehingga berlakunya selaran matahari.

Jangan guna katil
tanning
 UV.

Pakai pakaian yang menutup kulit dengan kaca mata anti ultra ungu.

Gunakan krim pelindung matahari berspektrum luas
 (UVA/UVB) dengan SPF 15 atau lebih setiap hari. Jika anda ingin beraktiviti di luar dalam jangka masa yang lama, gunakan krim yang kalis air dengan pelindungan SPF 30 dan ke atas.

30 minit sebelum keluar rumah, gunakan 1 auns atau 2 sudu krim pelindung matahari di seluruh badan. Jika anda kerap berpeluh atau melakukan aktiviti air seperti berenang, sapu semula selepas habis beraktiviti tersebut. Kalau anda tidak beraktiviti seperti yang dinyatakan, disarankan untuk anda sapu semula setiap dua jam.

Jangan bawa anak baru lahir keluar rumah. Bagi anak yang berusia 6 bulan dan ke atas, gunakan krim pelindung matahari jika ingin keluar rumah.

Lakukan pemeriksaan sendiri atau jumpa dengan pakar kulit untuk pemeriksaan secara berkala.

Konklusi

Jika anda suka berjemur di tengah panas, ketahuilah bahawa terdapat komponen genetik yang mempengaruhi tingkah laku tersebut.

Bagi mengelakkan kanser kulit, anda disarankan untuk mengambil langkah proaktif seperti
memakai krim pelindung matahari
, luangkan masa di kawasan redup dan gunakan peralatan anti sinar UV seperti kaca mata anti UV.

Sekiranya anda ingin melakukan pemeriksaan kulit secara berkala, dapatkan khidmat nasihat doktor daripada fasiliti kesihatan terdekat.


Ketagihan Alkohol

Definisi

Apa itu Ketagihan Alkohol?

Ketagihan alkohol, juga dikenali sebagai alkoholisme, adalah keadaan yang dimaksudkan dengan tabiat pengambilan alkohol secara berlebihan.

Ia berlaku apabila anda mengambil minuman keras terlalu banyak sehingga badan anda akhirnya menjadi bergantung dan ketagih pada alkohol.

Apabila ini berlaku, alkohol boleh menyebabkan perubahan dalam otak yang boleh membuatkan seseorang hilang kawalan terhadap tindakan mereka.

Seseorang boleh minum secara berlebihan sepanjang hari atau boleh mengalami episod pengambilan minuman keras mengikut nafsu.

Ia berkaitan dengan corak minum di mana seseorang boleh minum dari 4 hingga 5 minuman dalam masa 2 jam.

Ketagihan alkohol boleh menyebabkan tekanan yang ketara pada badan anda dan membawa kepada masalah kesihatan yang serius.

Adalah penting untuk mendapatkan rawatan perubatan jika anda mengesyaki anda atau rakan anda mungkin mempunyai masalah dengan penyalahgunaan alkohol.

Apakah kebarangkalian Ketagihan Alkohol?

Ketagihan alkohol adalah perkara biasa yang boleh menjejaskan lelaki dan wanita pada mana-mana lapisan usia.

Mereka yang mempunyai ketagihan alkohol akan terus minum walaupun ia menyebabkan akibat negatif, seperti kehilangan pekerjaan mereka.

Mereka mungkin tahu bahawa penggunaan alkohol mereka boleh menjejaskan kehidupan mereka secara negatif.

Namun ia sering bukan alasan yang kuat untuk membuatkan mereka berhenti minum.

Simptom-simptom

Apakah simptom-simptom Ketagihan Alkohol?

Ketagihan alkohol kadang-kadang sukar dikenal pasti apabila tabiat meminum alkohol diterima secara sosial dengan meluas sebagai suatu tindakan keseronokan dan dihubungkan dengan perayaan.

Berikut adalah beberapa gejala biasa yang boleh membantu anda mengenal pasti ketagihan alkohol sebagai masalah yang sebenar:

Pengambilan alkohol yang berlebihan, peningkatan kuantiti atau kekerapan penggunaan;

Toleransi yang tinggi untuk alkohol;

Minum pada waktu yang tidak sesuai (pada waktu pagi atau di tempat kerja);

Perubahan dalam persahabatan;

Perubahan emosi, seperti kemurungan dan kelesuan;

Pergantungan pada alkohol untuk berfungsi setiap hari;

Menjauhi hubungan dengan orang tersayang;

Ucapan lantang atau tidak konsisten;

Keseimbangan dan kelemahan yang kurang baik;

Refleks yang lewat;

Gejala penarikan apabila tidak minum, termasuk menggigil, loya, dan muntah;

Terketar-ketar (menggigil tanpa sedar) pagi selepas minum;

Kelompangan pada ingatan (tidak sedar) selepas satu malam dengan minuman keras.

Ada kemungkinan terdapat beberapa tanda atau simptom yang tidak disenaraikan di atas.

Sila rujuk doktor anda jika terdapat sebarang masalah mengenai sesuatu simptom.

Bila saya harus berjumpa doktor?

Anda harus menghubungi doktor anda jika mempunyai mana-mana yang berikut:

Kepeningan selepas minum yang ketara meningkat semasa pemulihan daripada penggunaan alkohol.

Gejala penarikan apabila tidak dapat meminum alkohol, seperti berpeluh, kekeliruan, halusinasi, insomnia, loya, menggigil, dan sebagainya.

Perhatian yang terganggu terhadap tanggungjawab peribadi dan profesional.

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza, a
dalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Ketagihan Alkohol?

Seperti kebanyakan gangguan mental, alkoholisme tidak mempunyai sebab tunggal dan tidak diwarisi dari generasi ke generasi dalam keluarga.

Bahkan ia adalah kesan daripada sekumpulan faktor genetik, psikologi dan persekitaran yang kompleks.

Faktor-faktor Risiko

Apakah yang meningkatkan risiko saya kepada Ketagihan Alkohol?

Terdapat banyak faktor risiko bagi alkoholisme seperti:

Kebimbangan atau kemurungan Anxiety or depression;

Mempunyai ibu/bapa yang mempunyai masalah ketagihan alkohol

Perangai antisosial;

Mengalami penderaan fizikal atau seksual semasa kecil;

Permulaan tabiat minuman keras ketika umur muda

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Ketagihan Alkohol didiagnosis?

Doktor anda mungkin akan bertanya beberapa soalan berkaitan tabiat minuman keras anda:

Pernah tertinggal syif kerja atau hilang pekerjaan kesan daripada tabiat minuman keras.

Perlukan lebih alkohol bagi merasa “mabuk” ketika minum.

Pernah mengalami ketidaksedaran kesan daripada tabiat minuman keras.

Pernah cuba mengurangkan tabiat minuman keras namun tidak berjaya.

Biasanya, diagnosis terhadap alkoholisme tidak memerlukan siasatan lanjut.

Bagaimanapun doktor anda mungkin akan menjalankan ujian darah bagi melihat fungsi hati anda.

Hati anda bertanggungjawab dalam membuang toksin daripada darah anda.

Apabila anda minum terlalu banyak, hati anda mengalami kesukaran dalam menapis alkohol dan toksin-toksin lain dalam saluran darah anda.

Ini boleh mengakibatkan kepada penyakit hati yang serius dan komplikasi lain.

Bagaimana pesakit Ketagihan Alkohol dirawat?

Merawat ketagihan alkohol adalah suatu tugas yang mencabar mental yang memerlukan banyak sokongan daripada keluarga dan rakan-rakan.

Terapi ubatan bersama dengan sokongan emosi mampu membantu menghadapi ketagihan alkohol.

Terdapat banyak program yang boleh membantu merawat ketagihan alkohol, kebanyakannya akan mengambil langkah-langkah seperti berikut:

Detoksifikasi dan penarikan dari alkohol bagi membuang alkohol sepenuhnya dari badan anda.

Rehabilitasi bagi mempelajari kemahiran hidup dan tabiat yang baharu.

Kaunseling bagi mengatasi masalah emosi.

Menghadiri kumpulan sokongan secara berterusan bagi mengelakkan pengulangan dan menguruskan perubahan gaya hidup.

Rawatan bagi masalah kesihatan dan masalah mental yang berkait dengan alkoholisme.

Ubatan bagi membantu mengawal ketagihan.

Beberapa ubatan didapati boleh membantu mengatasi ketagihan alkohol dengan mengurangkan keinginan dan simptom penarikan, antaranya:

#1. Naltrexone (Reviaâ, Vivitrolâ)

Ubat ini boleh mengurangkan keinginan terhadap alkohol dengan menghalang penerima (reseptor) opium yang terlibat dalam menghasilkan rasa gembira pada mengambil minuman keras.

#2. Acamprosate (Campralâ)

Ubat ini bertindak pada penerima (reseptor) asid gama-aminobutirik bagi mengurangkan simptom tarikan seperti insomnia, kebimbangan, tidak senang duduk, dan kesedihan melampau.

Ubat ini boleh digunakan bersama dengan terapi yang lain.

#3. Disulfiram (Antabuseâ)

Ubat ini menghasilkan ketidakselesaan fizikal (seperti kemerahan, rasa berdebar-debar, loya, muntah dan sakit kepala) setiap kali pengambilnya turut mengambil alkohol.

Ia berfungsi dengan mengganggu penguraian alkohol, membawa kepada pengumpulan asetaldehid.

Pilihan rawatan terhadap ketagihan alkohol bergantung kepada keterukan keadaan anda.

Anda harus berbincang dengan doktor anda berkenaan rawatan terbaik yang sesuai untuk anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Ketagihan Alkohol?

Anda perlu melakukan perubahan gaya hidup bagi mengatasi ketagihan alkohol anda, antaranya:

#1. Pertimbangkan perubahan dalam kehidupan sosial anda

Jelaskan kepada rakan dan keluarga anda bahawa anda sedang berhenti tabiat minuman keras.

Ini akan membina sokongan yang kuat terhadap pemulihan keadaan anda.

Cuba untuk mengelakkan bergaul dengan rakan-rakan anda yang hanya ingin berseronok dengan mengambil minuman keras dan berparti.

#2. Bentuk tabiat yang sihat

Di samping mengubah semua tabiat buruk anda, anda harus cipta dan kekalkan tabiat baik anda.

Ini melibatkan pembentukan rutin tidur yang baik, kegiatan fizikal yang kerap, pemakanan yang seimbang, dan cara yang sihat bagi mengatasi tekanan.

#3. Libatkan diri dalam aktiviti tanpa alkohol

Ini bermakna anda harus mencari hobi yang tidak melibatkan minuman beralkohol.

Contohnya seperti melukis, memasak, membaca buku atau menonton wayang.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Berlumba-lumba Nak Cuba Makanan Viral, Tapi AWAS Jangan Berlebihan, Ada Bahayanya!

Apabila menyebut mengenai makanan viral, pastinya akan terbayang berbagai-bagai jenis makanan dan juga minuman, betul tak?

Tidak dinafikan makanan dan minuman tersebut nampak menyelerakan dan sedap untuk dinikmati. Tetapi dari aspek kesihatan, bagaimana? Dalam perkongsian artikel ini ada jawapannya.

Untuk mendapatkan lebih banyak info tentang Pemakanan Sihat, sila dapatkannya
di sini.

Makanan viral sana sini

Sebagai rakyat Malaysia, kita sememangnya beruntung kerana negara kita ini kaya dengan variasi
jenis makanan
 daripada pelbagai kaum.

Sudah menjadi lumrah sebagai manusia untuk mempunyai keinginan mencuba sesuatu yang baharu. Lebih-lebih lagi jika ia adalah sesuatu yang unik. Disebabkan itu terciptanya pelbagai idea kreatif oleh penjual makanan.

Apabila sesuatu jenis makanan atau minuman itu menjadi buah mulut serta tarikan ramai, maka secara tidak langsung ia akan menjadi popular. Kesannya, akan berpusu-pusulah orang ramai untuk mencubanya. Daripada situlah lahirnya makanan viral!

Tetapi adakah makanan yang diviralkan ini baik untuk kesihatan?

Makanan viral vs aspek kesihatan

Berikut dikongsikan beberapa jenis makanan dan minuman yang diviralkan:

1. Teh tarik dalam tin

Dahulu pernah viral mengenai minuman ini. Sejujurnya ia cuma
air teh
 tarik yang boleh didapati di mana-mana kedai makan.

Tetapi apa yang membuatkan minuman dihasilkan di sebuah kedai kopi di Pulau Pinang ini viral adalah kerana ia dihidangkan di dalam bekas tin susu.

Kebimbangan tercetus di sini kerana ia menggunakan
bekas tin
 susu (krimer manis) yang dikitar semula.

Ini kerana penggunaan tin bekas susu dan tin-tin lain yang dikitar semula bagi tujuan penyediaan minuman boleh memberikan risiko kepada pengguna. Ia juga dikhuatiri boleh mencederakan pengguna semasa minum disebabkan permukaan tin yang tajam.

Selain itu wujud risiko
keracunan makanan
jika tin yang digunakan kotor, berkarat atau sebagainya.

2. Bubble tea

Fenomena minuman
bubble tea
 atau lebih dikenali sebagai
air boba
 mula menjadi viral sejak beberapa tahun lepas.

Bahkan sehingga ke hari ini wujud banyak cawangan kafe di seluruh Malaysia yang menyediakan minuman viral boba.

Namun dari aspek kesihatan, adakah air boba yang berasal dari Taiwan ini baik untuk diminum?

Dalam kebanyakan kes,
bubble tea
 ini mengandungi paras gula yang tinggi. Ia dikaitkan dengan masalah kesihatan kronik jangka panjang sepe
rti di
abetes, obesiti, penyakit kardiovaskular,
penyakit hati berlemak bukan alkohol (NAFLD)
, penurunan kognitif dan beberapa jenis kanser.

Pengambilan minuman bergula ini juga dikaitkan dengan lemak badan yang lebih tinggi pada anak kecil.

3. Kunafa, antara makanan viral

Bagi mereka yang gemarkan makanan Arab, sudah tentu kalian pernah menikmati hidangan
pencuci mulut
 Kunafa. Ia kini merupakan antara makanan yang sedang popular dan mendapat permintaan tinggi dalam kalangan rakyat Malaysia.

Umumnya, pencuci mulut tradisional dari Timur Tengah ini dibuat dengan pastri berputar dipanggil kataifi dan direndam dalam sirap manis berasaskan gula disebut sebagai attar.

Makanan ini biasanya dilapisi de
ngan k
eju atau bahan lain seperti krim beku, pistachio atau kacang lain.

Dari aspek kesihatan, kunafa merupakan makanan yang tinggi kandungan gulanya. Ia tidak seharusnya diambil secara berlebihan kerana boleh mencetuskan pelbagai risiko kesihatan.

Malah Pertubuhan Kesihatan Sedunia (WHO) mengesyorkan
pengambilan gula
 tambahan haruslah dihadkan, tidak lebih daripada 10% penggunaan tenaga harian kita.

Dengan erti kata lain, jumlah purata pengambilan gula tambahan untuk seorang dewasa sepatutnya tidak boleh melebihi 10 sudu teh sehari atau sebanyak 50 gram sehari.

Baca juga:

4. Minuman & makanan viral #Teh tarik madu

Awal tadi kita bercakap mengenai air teh tarik yang mana isunya adalah bekas air menggunakan tin kitar semula. Namun kali ini memang berkisarkan mengenai air yang dihidangkan.

Apabila menyebut teh tarik, sudah tentu anda boleh membayangkan betapa manis airnya, bukan? Orang kata, minum hari-hari boleh
potong kaki
nanti!

Bezanya teh tarik madu ini bukan seperti minuman yang biasa kita minum di mana-mana restoran atau kedai mamak.

Minuman ini dikatakan dibancuh bersama madu lebah asli dan susu tepung bagi menghasilkan lebih banyak buih sehingga melimpah.

Bagi yang menggemari minuman teh tarik ais, anda mempunyai pilihan untuk menambah aiskrim dalam minuman ini.

Jika ingin bercakap mengenai aspek kesihatan, mengambil terlalu banyak gula tambahan boleh
meningkatkan tekanan darah
 dan risiko keradangan kronik – yang mana kedua-duanya adalah pintu kepada
 penyakit jantung.

Penggunaan gula berlebihan terutamanya dalam
minuman manis,
 akan menyumbang kepada
penambahan berat badan
.

Ini boleh terjadi apabila fungsi sistem kawalan selera makan ‘dimatikan’ kerana kalori cecair tidak mengenyangkan seperti pengambilan makanan pepejal. Kesannya jumlah kalori dalam diet harian akan bertambah apabila mengambil minuman manis.

5. Makanan viral #
Cheese
leleh

Siapa yang tidak gemar
makan keju
 atau
cheese
, betul tak? Lebih-lebih lagi jika makanan yang dihidangkan masih panas, dia punya tarik tu, perghhh!

Makanan yang dihidangkan dengan keju yang meleleh ini pernah dan masih menjadi kegemaran ramai. Antaranya seperti burger
cheese
 leleh, kek
cheese
 leleh dan sebagainya.

Namun seperti kebanyakan makanan lain, ia haruslah diambil secara sederhana. Walaupun keju merupakan
produk tenusu
, tetapi ia tinggi kandungan lemak, kalori dan garam.

Ini bermakna ia bukan sahaja tidak bagus dari aspek kesihatan jangka pendek – kerana boleh menyebabkan
perut kembung
bagi sesetengah individu – bahkan bagi tempoh jangka panjang, ia meningkatkan risiko untuk menghidap
kolesterol tinggi
 dan penyakit jantung.

Sentiasa berpada

Tiada salahnya untuk anda mencuba
sebarang makanan
 viral yang ada di Malaysia ini. Tetapi perkara paling penting adalah untuk memastikan tahap kebersihannya dan haruslah diambil secara bersederhana.

Anda pernah mencuba sebarang makanan atau minuman yang pernah diviralkan? Ayuh kongsikan bersama kami pendapat anda dalam ruangan komen.


Psst.. Ini 7 Rahsia Garam Potassium Yang Harus Anda Tahu!

“
Blood pressure
aku naik lagi, lecehlah nak
diet makan
 makanan tanpa garam ini,” keluh Farid dengan kehampaan. Farid mesti akan melonjak kegembiraan kalau dia tahu apa manfaat kalium daripada artikel ini. Sudah tidak perlu diet terlampau, lagi!

Artikel ini akan memberikan informasi yang terperinci mengenai kalium dan manfaatnya untuk kesihatan anda.

Apakah itu kalium?

Kalium, atau potassium ialah
sejenis garam mineral yang diperlukan oleh tubuh kita untuk berfungsi sepenuhnya.

Ia merupakan sumber mineral ketiga paling banyak di dalam tubuh kita.

Kira-kira, 98% kalium dalam tubuh kita terdapat dalam sel. Daripada jumlah ini, 80% ada di dalam sel otot, sementara 20% lagi terdapat di sel tulang, hati dan darah merah anda.

Sumber makanan tinggi kalium

Kalium senang dijumpai dalam banyak makanan, terutamanya buah-buahan, sayur-sayuran dan ikan.

Pertubuhan Kesihatan Sedunia (WHO) mencadangkan pengambilan kalium sebanyak 3,500 hingga 4,700 mg merupakan jumlah yang optimum dalam sehari.

Mengikut
Food Data
, makanan yang tinggi potassium termasuklah :

Bayam

Kangkung

Kacang pis

Tomato

Keledek

Avokado

Pisang

Cendawan
Portobello

Bit hijau

Ikan salmon

Sebaliknya, pengambilan suplemen tambahan tidak digalakkan untuk meningkatkan jumlah kalium anda.

Jumlah kalium yang dibenarkan dalam suplemen tidak melebihi had 99 mg dan ia jauh lebih sedikit jika dibandingkan dengan jumlah yang anda boleh perolehi daripada makanan yang kaya dengan kalium di atas.

Manfaat kalium untuk kesihatan

Banyak kajian membuktikan manfaat kalium berkait rapat dengan kesihatan tubuh kita.

#1 Pengawalan cecair dalam badan

Tubuh kita mengandungi kira-kira 60% air. 40% daripada jumlah ini terdapat dalam sel yang digelar cecair intraselular (ICF).

Selebihnya dijumpai di luar sel, seperti darah, cecair tulang belakang dan antara sel. Cecair ini pula dipanggil cecair ekstraselular (ECF).

Menariknya, jumlah air di ICF dan ECF dipengaruhi oleh kepekatan elektrolitnya, terutamanya kalium dan natrium.

Kalium adalah elektrolit utama dalam ICF dan ia menentukan jumlah air di dalam sel.

Sebaliknya,
natrium adalah elektrolit utama dalam ECF dan ia penting bagi jumlah air di luar sel.

Jumlah air di dalam dan luar sel selalunya sama. Jika terdapat ketidakseimbangan, ia boleh mengakibatkan sel mengecut atau mengembang dan pecah.

Selain itu,
ia juga boleh menyebabkan dehidrasi yang seterusnya mempengaruhi jantung dan buah pinggang.

#2 Mengurangkan pengekalan air

Pengekalan air berlaku apabila lebihan cecair terkumpul dalam badan.
 Kalium sering digunakan untuk merawat keadaan ini.

Kajian mendedahkan pengambilan kalium yang tinggi boleh mengurangkan pengekalan air dengan meningkatkan jumlah air kencing dan mengurangkan kadar natrium dalam tubuh.

#3 Kalium penting untuk sistem saraf

Kalium
memainkan peranan yang penting dalam mengaktifkan rangsangan saraf dalam tubuh.

Ia boleh membantu untuk mengatur kontraksi otot, degupan jantung, refleks dan sebagainya.

Kalium penting untuk mengekalkan degupan jantung yang tetap. Tahap kalium yang rendah dalam darah boleh mengubah degupan jantung.

Apabila jantung tidak berdegup dengan betul, pengepaman darah ke organ tidak akan sama seperti biasa.

Dalam beberapa kes,
aritmia jantung atau degupan jantung yang tidak teratur boleh membawa maut.

#4 Mengurangkan tekanan darah

Tekanan darah tinggi merupakan faktor risiko penyakit jantung dan punca kematian utama di seluruh dunia.

Diet tinggi kalium dapat mengurangkan tekanan darah dengan membantu tubuh untuk membuang natrium yang berlebihan.

Analisis daripada 33 kajian mendedahkan, ketika pesakit hipertensi meningkatkan pengambilan kalium mereka, tekanan darah mereka menurun secara drastik.

#5 Mengurangkan risiko strok

Mengikut kajian,
strok adalah salah satu daripada lima penyebab utama kematian di Malaysia.

Sejak tahun 2005, peratusan kematian strok di hospital umum berada dalam lingkungan 6.6% hingga 8.4%.

Namun, beberapa kajian lain mendapati bahawa diet tinggi kalium dapat mengurangkan risiko strok.

Dalam analisis 33 kajian merangkumi 128,644 orang peserta, saintis mendapati peserta yang banyak mengambil makanan tinggi potassium mempunyai risiko strok 24% lebih rendah daripada peserta yang lain.

Jom cuba mencapai target anda dengan menggunakan kalkulator BMI kami,
di sini.

#6 Mencegah osteoporosis

Osteoporosis ialah
masalah kesihatan yang bercirikan tulang yang lompong dan poros
. Ia sering dikaitkan dengan tahap kalsium rendah.

Namun, terdapat kajian menunjukkan diet kaya kalium boleh membantu mencegahnya dengan mengurangkan jumlah kalsium yang hilang daripada tubuh melalui air kencing.

#7 Mengurangkan risiko batu karang

Kalsium ialah sumber mineral yang kerap dikaitkan dengan pembentukan batu karang.

Beberapa kajian membuktikan kalium sitrat boleh menurunkan kadar kalsium dalam air kencing. Dengan cara ini, kalium dapat mencegah pembentukan batu karang.

Sebuah kajian yang dijalankan selama 4 tahun mendedahkan, dalam 45,619 lelaki yang terlibat, 51% mempunyai risiko batu karang yang lebih rendah kerana diet yang kaya dengan kalium.

Konklusi

Tidak semua garam akan memudaratkan kesihatan anda jika diambil dalam jumlah yang sederhana.

Tambahkanlah makanan yang tinggi potassium dalam pemakanan seharian anda untuk mendapatkan manfaatnya. Jangan lupa kongsi informasi ini dengan rakan-rakan anda, ya!


Terkena Serangan Jantung? Jaga-Jaga, 4 Punca Ini Boleh Merosakkan Jantung Tanpa Sedar!

Disebabkan penyakit jantung merupakan sesuatu yang lazim di Malaysia, pasti ramai yang tertanya-tanya, apakah penyebab penyakit jantung dan penawar sakit jantung?

Adakah penyakit ini boleh sembuh atau pesakit terpaksa hidup dengannya seumur hidup?

Jika anda ingin tahu lebih lanjut, teruskan membaca kupasan kami di bawah.

Baca lebih lanjut tentang Kesihatan Jantung
di sini.

Apakah penyebab penyakit jantung?

Apakah penyebab penyakit jantung berlaku berpunca daripada satu proses yang dikenali sebagai aterosklerosis. Kondisi ini menyebabkan pembentukan plak pada dinding arteri.

Dari semasa ke semasa, plak ini akan menjadi semakin tebal dan menyempitkan saluran darah. Jika ini berlaku, sukar untuk darah mengalir secara normal.

Malah, ada juga risiko untuk
darah beku terbentuk pada saluran darah.
 Darah beku yang terbentuk ini boleh menyebabkan pengaliran darah terhenti. Perkara ini sekali gus boleh menyebabkan pesakit mengalami sakit jantung ataupun strok.

Sebenarnya, penyakit jantung boleh dielakkan. Malah, ramai yang terkena penyakit ini sebenarnya tidak menjalani gaya hidup yang sihat. Jika anda ingin tahu apakah penyebab penyakit jantung, mari ikuti penjelasan kami di bawah.

1. Merokok

Apakah penyebab penyakit jantung? Amalan merokok merupakan punca nombor 1 yang menyebabkan penyakit jantung.

Nikotin dan karbon monoksida
 daripada asap rokok membuatkan jantung bekerja dengan lebih pantas. Malah, dua bahan kimia ini turut meningkatkan risiko darah beku.

Merokok bukan sahaja boleh meningkatkan risiko penyakit jantung, malah amalan ini juga boleh menyebabkan kerosakan pada dinding arteri.

Oleh sebab itu, berhentilah merokok untuk jantung yang lebih sihat. Bukan itu sahaja, mereka yang berhenti merokok juga boleh mengelakkan pelbagai lagi penyakit lain seperti kanser paru-paru dan sebagainya.

2.
Tekanan darah tinggi

Kolesterol merupakan sejenis lemak yang dihasilkan oleh limpa. Ia berasal daripada makanan yang
mempunyai lemak tepu.

Walaupun badan memerlukan kolesterol, jumlah yang terlalu banyak boleh menyebabkan penyakit jantung. Oleh sebab itu, elakkanlah mengambil makanan segera dan berlemak.

3.
Mempunyai penyakit diabetes

Pesakit diabetes
 mempunyai risiko dua kali ganda untuk menghidap penyakit jantung.

Untuk pengetahuan anda, penyakit diabetes boleh membuatkan lapisan saluran darah jadi semakin tebal.

Lama-kelamaan, saluran darah ini akan menghalang pengaliran darah dan menyebabkan pesakit mengalami penyakit jantung.

4.
Darah beku punca penyakit jantung

Jika darah beku terbentuk pada bahagian arteri, darah tidak dapat sampai ke jantung disebabkan saluran darah yang terhalang.

Selalunya, perkara ini akan menjadi punca yang menyebabkan individu tersebut terkena penyakit jantung pada masa akan datang.

Penawar sakit jantung

Dari segi rawatan, sakit jantung boleh diubati jika pesakit sanggup melakukan perubahan dari segi gaya hidup dan terus mengambil ubat yang dibekalkan oleh doktor.

Ada juga pesakit yang mungkin memerlukan pembedahan sebagai penawar sakit jantung yang dialami.

Dengan rawatan yang bersesuaian, simptom yang pesakit alami boleh dikurangkan. Malah, tidak mustahil fungsi jantung juga boleh diperbaiki selepas rawatan.

Selalunya, rawatan sakit jantung terbahagi kepada 3 iaitu:

1.
Perubahan dari segi gaya hidup

Gaya hidup yang sihat dapat membantu pesakit menjalani hidup yang sihat selepas menghidap sakit jantung. Malah, perubahan ini juga boleh menghalang penyakit jantung daripada menjadi semakin teruk.

Perkara pertama yang harus diubah ialah diet anda. Amalkan
diet rendah garam
 dan makan buah-buahan serta sayur-sayuran dengan banyak untuk menurunkan risiko komplikasi sakit jantung.

2.
Pengambilan ubat-ubatan

Pesakit juga mungkin terpaksa mengambil ubat-ubatan untuk merawat sakit jantung. Ubat-ubatan ini boleh menjadi penawar atau mengawal sakit jantung yang pesakit alami.

Walau bagaimanapun, jenis ubat yang diberikan mungkin berbeza mengikut jenis penyakit jantung yang dialami.

3.
Pembedahan

Kadangkala, pesakit mungkin perlukan pembedahan untuk menghalang penyakit jantung daripada menjadi semakin teruk.

Sebagai contoh, jika saluran arteri telah tersumbat, doktor mungkin akan memasukkan sejenis alat yang dikenali sebagai
stent
 ke dalam arteri untuk membuatkan pengaliran darah menjadi normal.

Apakah penyebab penyakit jantung boleh dielakkan?

Jika anda rasa ada mengalami simptom penyakit jantung, cepat-cepatlah berjumpa doktor untuk pemeriksaan lanjut.

Ada pelbagai punca yang boleh menyebabkan anda mengalami sakit jantung. Amalan tidak sihat seperti merokok,
berat badan berlebihan
 dan makan makanan yang tidak sihat semuanya boleh menyumbang kepada penyakit jantung.

Oleh sebab itu, jagalah kesihatan anda mulai sekarang jika anda tidak mahu mengalami sakit jantung pada masa akan datang.

#UseHeartForEveryHeart #WorldHeartDay #HelloDoktor


Ada Orang Sapu Ubat Gigi Pada Zakar Untuk Tahan Lebih Lama? Ini Apa Kata PAKAR!

Tahukah anda, ada lelaki yang sanggup menggunakan pelbagai metode yang tidak masuk akal termasuklah menyapu ubat gigi pada penis semata-mata ingin tahan lebih lama ketika berasmara? Katanya, kegunaan ubat gigi untuk zakar ini dapat menghilangkan masalah ejakulasi.

Adakah perbuatan ini boleh membantu atau cuma mengarut bagi anda? Jom sama-sama kita selami artikel ini dengan lebih mendalam lagi untuk mengetahui jawapannya.

Trend sapu ubat gigi pada penis untuk tahan lama!

Segala kepercayaan mengenai kegunaan ubat gigi untuk zakar ini bermula di laman perkongsian video popular
Youtube
 dan laman sembang
Reddit.

Ia memaparkan
sebuah video tutorial yang mengatakan bahawa perbuatan menyapu ubat gigi pada penis mampu membuat seorang lelaki itu
tahan lebih lama ketika melakukan hubungan seks bersama pasangan
.

Video yang dimuat turun oleh seorang lelaki bernama Jose Barber kini sedang sohor kini dan paling membimbangkan, sudah lebih daripada satu juta individu menontonnya!

Menurut ‘tip kesihatan seksual’ di dalam video itu, perbuatan ini akan memberi beberapa manfaat terhadap lelaki antaranya menyelesaikan masalah ejakulasi pramatang, disfungsi ereksi dan paling utama,
membuat seorang lelaki itu tahan 30 minit lebih lama berbanding
 sebelumnya.

Jadi, adakah anda percaya dengan kenyataan ini? Benarkah ada baiknya kegunaan ubat gigi untuk zakar?

Apa kata pakar tentang hal kegunaan ubat gigi untuk zakar?

Jika anda percaya, maka anda juga tergolong dalam kalangan individu yang terpedaya!

Menurut James O’Loan yang merupakan seorang ahli farmasi dari United Kingdom (UK) mengatakan bahawa tiada sebarang bukti saintifik yang menunjukkan ubat gigi boleh membantu menyelesaikan masalah seksual.

Beliau yang juga menawarkan servis doktor dalam talian menerusi laman sesawang
Doctor-4-U
 turut menegaskan orang ramai untuk tidak sekali-kali percaya bahkan mencuba metode ini.

Perbuatan ini sebenarnya tidak akan
menyelesaikan masalah ejakulasi pramatang atau disfungsi ereksi
 seperti yang digembar-gemburkan di dalam video tersebut.

Malahan juga, bahan yang terdapat di dalam ubat gigi seperti minyak pudina dan bahan kimia lain termasuklah agen peluntur, sebenarnya boleh membuat kulit yang sensitif mengalami iritasi yang ekstrem.

Apabila disapu pada zakar pula, ia mungkin akan membuat kulit pada bahagian sulit anda itu terbakar, melepuh lalu meninggalkan parut.

Tiada lelaki yang mahu perkara ini terjadi…

Alternatif selain sapu ubat gigi pada zakar

Lupakan ubat gigi. Ia bukan ubat yang boleh membuat anda tahan lama ketika beraksi di ranjang. Sebenarnya, ada beberapa alternatif yang anda boleh lakukan.

Antara yang
paling popular dalam kalangan lelaki di seluruh dunia adalah Viagra
!

Secara umumnya, Viagra berfungsi dengan mengendurkan pembuluh darah pada zakar di samping melancarkan aliran darah segar daripada jantung menuju zakar.

Semakin deras aliran darah ke zakar,
semakin kuat dan besar ereksi yang boleh dialami
. Kesan ubat ini biasanya akan mula kelihatan dalam 30-60 minit setelah diambil.

Secara amnya, lelaki yang mengambil ubat ini dapat mengekalkan ereksi sehingga 4-5 jam setelah penggunaannya di samping dipandu oleh rangsangan seksual.

Namun, kesan ubat ini sebenarnya sangat bergantung kepada faktor kondisi kesihatan penggunanya.

Tahap metabolisme tubuh badan lelaki yang mengambil ubat ini mungkin akan mempengaruhi ereksi. Disebabkan itu, tidak semua lelaki dapat merasakan kesan yang sama.

Kebanyakan lelaki melaporkan bahawa kesan pil biru ini biasanya mula menghilang dalam 2-3 jam setelah dos pertama.

Untuk pengetahuan anda, Viagra mungkin tidak menjamin seorang lelaki untuk
mengalami ereksi dalam waktu lama
.

Pada dasarnya ubat ini hanya digunakan untuk membantu meningkatkan aliran darah menuju zakar. Rangsangan seksual daripada sentuhan mengghairahkan juga
penting agar hubungan seks terasa lebih nikmat
.

Namun, ia sudah tentu merupakan alternatif yang lebih baik daripada ubat gigi! Lagipun, jangan terperdaya dengan kegunaan ubat gigi untuk zakar ini. Silap-silap, ke hospital pula anda nanti!


Minggu 18

Perkembangan bayi

Perkembangan bayi dalam kandungan

Anda kini berada di minggu ke-18! Bayi anda kini kira-kira saiz lada benggala, seberat kira-kira 200 gram dan panjang kira-kira 14 cm dari kepala ke kaki.

Bayi anda sudah mula bergerak sedikit. Anda boleh berasa bayi anda berpusing dan menendang. Anda juga mungkin merasa bayi anda menguap dan tahu jika dia mempunyai masalah. Anda akan menyedari bayi anda semakin kuat. Telinganya juga sedang berkembang dan akan dapat mendengar suara anda. Ia adalah masa yang baik untuk mula bercakap dengan bayi anda. Bayi anda akan merasa selesa mendengar suara anda dan degupan jantung anda dan di samping bunyi darah yang bergerak melalui tali pusat.

Mata bayi anda sedang berkembang dengan baik dan kini memandang ke hadapan dan tidak juling seperti sebelum ini. Pada masa ini, retina bayi boleh mengesan cahaya jika anda memegang lampu suluh di hadapan abdomen anda.

Perubahan hidup & tubuh badan

Bagaimanakah perubahan badan saya?

Sakit belakang anda mungkin menjadi lebih teruk. Ini adalah tanda biasa kehamilan. Memandangkan perut anda semakin besar, anda akan lebih merasa sakit pinggang disebabkan pusat graviti anda berubah, memberikan tekanan kepada bahagian pinggang. Sebab lain untuk sakit belakang anda adalah kerana hormon kehamilan anda menyebabkan tulang pelvis dan ligamen melonggar.

Berikut adalah beberapa saranan untuk membantu anda mengelakkan sakit belakang sewaktu kehamilan:

Elakkan duduk lebih lama daripada satu jam tanpa rehat dan jangan lupa untuk menggerakan sendi dan otot anda. Anda sebaik-baiknya perlu berdiri dan bergerak setiap jam untuk memastikan darah mengalir lancar. Jika pekerjaan anda memerlukan anda duduk di satu tempat untuk jangka masa yang lama, anda perlu menggunakan kerusi yang rendah untuk mengangkat kaki anda supaya dapat mengurangkan tekanan ke atas belakang.

Anda juga perlu mengelakkan berdiri terlalu lama. Jika anda perlu berdiri di atas lantai dapur untuk mencuci pinggan atau memasak, berdirilah atas permaidani tebal dan licin untuk mengurangkan tekanan pada badan dan belakang anda.

Elakkan mengangkat berat. Jika anda perlu mengangkat berat, lakukannya perlahan-lahan. Anda perlu berdiri dan bengkokkan kaki pada lutut anda dan bukannya membongkok untuk mengambil objek berat. Jika anda mempunyai beg membeli-belah yang berat, bahagikan berat pada kedua-dua belah tangan dengan seimbang.

Apakah yang perlu saya beri perhatian?

Kadangkala keinginan untuk makan semasa hamil akan menyebabkan anda makan hidangan lebih pedas dan panas yang boleh meningkatkan risiko pedih ulu hati. Jika perut anda sensitif, anda perlu mengurangkan cili tambahan. Semasa mengandung, sistem penghadaman anda kurang berkesan disebabkan oleh perubahan hormon dalam badan. Metabolisme anda berkurangan dan pergerakan otot dalam perut dan usus anda berkurangan sehingga sukar untuk mencerna makanan anda. Anda disyorkan untuk makan makanan dengan kuantiti yang lebih kecil dengan lebih kerap sepanjang hari. Ini akan membantu mengelakkan pedih hulu hati.

Pertemuan dengan Doktor

Apa yang harus saya maklumkan pada doktor?

Adakah anda melihat sebarang bintik atau apungan? Ini biasa berlaku disebabkan hormon kehamilan anda. Semasa mengandung, pengeluaran air mata anda berkurangan, menyebabkan mata anda kering dan penglihatan anda kabur. Anda harus memberitahu doktor anda jika penglihatan kabur menjadi lebih teruk atau mengganggu rutin harian anda. Penglihatan kabur juga mungkin disebabkan pengumpulan cecair, yang merupakan keadaan serius dan harus dirawat. Sebab penglihatan kabur termasuklah diabetes gestasi atau tekanan darah tinggi.

Apakah ujian yang perlu saya tahu?

Minggu ini masa yang sesuai untuk menemui doktor jika anda belum merancang lawatan doktor. Doktor anda mungkin mencadangkan anda menjalani ujian ultrabunyi pada trimester kedua. Ini biasanya dilakukan antara minggu 18 hingga 22. Ultrabunyi trimester kedua membolehkan doktor melihat bagaimana bayi anda membesar sama ada dalam 3-D atau 4-D. Anda juga akan dapat melihat gambaran sebenar bayi anda dan juga mendapatkan video menangkap pergerakan mereka. Sonogram tahap 2 yang juga dikenali sebagai imbasan anatomi, boleh mengukur saiz bayi anda dan organ, jumlah cecair amnion dan meniliti kedudukan plasenta bagi memastikan bayi anda mendapat bekalan darah. Ia merupakan satu ultrabunyi menarik yang akan membuat anda merasa lebih dekat dengan bayi anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Berikut adalah beberapa perkara yang anda perlu tahu untuk menjadi sihat dan selamat:

Bahan berbahaya dalam makanan laut

Anda masih boleh makan ikan dan makanan laut yang lain tetapi secara sederhana. Makanan laut adalah sumber nutrien tetapi ia juga boleh mengandungi bahan-bahan toksik termasuk dioksin dan merkuri dan racun perosak. Apabila jumlah toksin yang anda dapat daripada makanan terlalu tinggi, ia boleh menjejaskan perkembangan bayi anda.

Walau bagaimanapun, tidak ada sebab untuk mengelakkan semua jenis makanan laut. Elakkan makanan laut yang mempunyai kandungan toksin yang paling tinggi. Ini termasuklah ikan, terutama ikan yu, ikan kembung, ikan todak dan ikan merah.

Letih

Jika anda mempunyai masalah pernafasan atau mudah letih sewaktu berjalan, cari masa untuk  berhenti dan berehat. Bekerja sehingga anda jatuh penat bukanlah idea yang baik. Membebankan diri semasa mengandung boleh menjejaskan kesihatan anda dan bayi anda. Ingat bahawa anda mungkin tidak dapat bergerak seperti sebelum kehamilan. Jika anda bekerja lebih masa, pastikan anda mengambil waktu rehat. Maklumkan majikan anda jika anda tidak dapat memberikan komitmen lebih. Kesihatan anda dan bayi perlu sentiasa diutamakan. Cuba ambil cuti sehari untuk berehat. Anda akan melihat bahawa anda boleh menjadi lebih produktif semasa waktu bekerja.

Gambaran Janin Minggu ke-18

Jumpa lagi minggu hadapan pada minggu ke 19! Kita akan melihat perkembangan anda dan bayi.

Hello Health Group
 tidak menawarkan sebarang khidmat nasihat, diagnosis atau rawatan perubatan.


Ibu Bapa Toksik Juga Wujud, Ini 7 Sikap NEGATIF Perlu Elak Jika Tak Mahu Anak Merana!

Tiada manusia yang sempurna, bukan? Tetapi adakalanya tanpa disedari sesetengah sikap toksik ibu bapa boleh memberikan kesan kepada anak. Jom semak 7 sikap yang harus anda singkirkan!

Kesan sikap toksik ibu bapa

Selalunya kita akan menyatakan masalah dalam perkahwinan seperti penceraian atau perpisahan yang akan memberikan kesan kepada anak, khususnya melibatkan mental mereka.

Tetapi anda tidak perlu menunggu sehingga berlakunya masalah dalam perhubungan dengan pasangan untuk mewujudkan persekitaran yang tidak sihat kepada anak-anak. Sikap toksik ibu bapa pun boleh memberikan kesan negatif.

Cara berkomunikasi, berfikir, cara melayani pasangan mahupun ketika melakukan pekerjaan bersama-sama boleh memberikan kesan sama ada positif atau negatif dalam kualiti kehidupan anak-anak.

7 sikap toksik ibu bapa perlu disingkirkan!

Wujud ke sikap seperti itu dalam kalangan ibu bapa? S
ecara jujurnya, sikap itu wujud. Cuma anda sebagai ibu bapa mungkin tidak menganggap apa yang anda lakukan itu sesuatu yang mungkin menyebabkan wujudnya persekitaran negatif.

Tidak mengapa. Berikut Hello Doktor senaraikan 7 sikap untuk anda semak. Jika ada, haaa…cepat-cepatlah berubah, okay?

 Bersaing menjadi ibu bapa terbaik

Sebagai ibu bapa sepatutnya anda berganding bahu dengan pasangan untuk menjadi yang terbaik. Sebaliknya, wujud sesetengah pasangan yang berkelakukan seperti ia adalah 1 persaingan.

Tetapi tahukah anda, persaingan seperti itu adalah tidak sihat? Kerana keluarga yang kuat adalah apabila wujud kerjasama sebagai 1 pasukan.

Cuba membuktikan anda adalah yang terbaik berbanding pasangan merupakan 1 sikap yang tidak baik dan contoh negatif kepada anak-anak.

 Berbeza gaya keibubapaan

Ibu bapa yang mempunyai gaya keibubapaan yang berbeza antara satu sama lain memberikan kesan kepada anak tanpa anda sedari.

Mungkin pasangan anda cenderung menjadi ibu bapa yang bersikap tegas, manakala anda pula menjadi ibu bapa dengan sikap yang terlalu tenang – tujuan anda adalah untuk memberikan keseimbangan dalam gaya keibubapaan, tetapi adakah ia bagus?

Sebenarnya TIDAK.
 Memilih untuk mewujudkan peranan “ibu/bapa yang baik dan ibu/bapa yang garang”
boleh menyebabkan anak-anak untuk memanipulasikan keadaan. Ia sudah tentu tidak bagus kepada persekitaran anak-anak.

Jika anda dan pasangan tidak bersetuju dalam hal melibatkan disiplin, berbincanglah. Dapatkan kata putus tentang cara untuk mengaplikasikan peraturan dalam rumah yang boleh diterima anda berdua.

 Terlalu mengkritik

Mengkritik adalah 1 cara untuk menjadikan diri lebih baik dan membuatkan kita belajar untuk menjadi lebih baik.

Tetapi mengkritik anak secara keterlaluan adalah 1 sikap toksik ibu bapa yang harus disingkirkan. Ia adalah antara
kesalahan yang sering dilakukan ibu bapa
.

Kononnya bagi mengelakkan anak-anak daripada melakukan kesilapan. Namun, sikap seperti ini pada hakikatnya membuatkan wujud rasa tidak puas hati dalam diri anak, sekali gus mengakibatkan mereka menjadi pendendam.

 Halang anak luahkan emosi

Sebagai ibu bapa, anda pasti mahukan anak-anak untuk bersikap terbuka – meluahkan apa yang mereka rasai. Tetapi apabila mereka mahu berkongsi dengan anda tentang apa yang mereka lalui atau rasai, anda memperkecilkan mereka.

Sudah tentu lama-kelamaan, sikap toksik anda itu membuatkan anak-anak tidak lagi mahu berkongsi apa-apa dengan anda. Bukankah itu 1 kerugian buat anda?

 Membuatkan anak takut

Anak yang dibesarkan dalam keluarga penuh kasih sayang
, diberikan sokongan dan hubungan sosial yang seimbang cenderung membesar menjadi individu dewasa yang bahagia.

Namun, anak yang dibesarkan dalam persekitaran “rasa takut kepada ibu bapa” boleh memberikan impak negatif kepada tumbesaran mereka.

Walaupun disiplin itu penting, namun ia tidak bermakna perlu membuatkan anak-anak berasa takut semata-mata untuk
mewujudkan rasa hormat kepada anda sebagai ibu bapanya.

 Berpakat dengan anak

Anda pernah berpakat dengan anak untuk merahsiakan sesuatu perkara daripada pasangan anda? Hmmm…rasanya macam tidak pernah? Ye ke?

“Mama nak beli baju ni, awak jangan bagitau Papa, okay?” Haaa…pernah gunakan dialog seperti itu kepada anak?

Anda mungkin berasakan ia bukan 1 masalah. Walau bagaimanapun, ia sebenarnya antara sikap toksik ibu bapa yang sangat perlu dielakkan. Ini kerana tabiat seperti itu seolah-oleh mengajar anak untuk menipu.

 Tidak bersetuju secara terbuka

Berselisih faham atau bertengkar secara terbuka di hadapan anak-anak bukanlah 1 contoh yang baik. Ia secara tidak langsung cenderung menimbulkan rasa tidak hormat anak kepada ibu bapa.

Sekiranya wujud situasi anda tidak bersetuju dengan pasangan anda, lakukan perbincangan dengan cara yang berhemah. Bukan dengan meninggikan suara atau menjerit.
 Jadilah contoh terbaik untuk anak-anak
.

Kesimpulannya

Apa yang dikongsikan di atas adalah antara sikap toksik ibu bapa yang kerap kali dilakukan tanpa anda sedari. Sebaiknya, berbincanglah dengan pasangan untuk mengurangkan atau menyingkirkan segala sikap yang negatif tersebut.

Jika tidak mampu, anda dan pasangan mungkin memerlukan bantuan pakar. Jangan malu untuk mendapatkan bantuan, kerana ini adalah demi kesejahteraan keluarga anda.

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Pentingkah Peranan Ibu Bapa Dalam Membentuk Peribadi Anak?

Ini Sebab Mengapa Setiap Ibu Bapa Perlu Bermain Bersama Anak!

7 Kaedah Berkesan Ajar Anak Pakai Baju Sendiri – Ibu Bapa PERLU Tahu!

Suka Kongsi Gambar Anak Tantrum Di Media Sosial? Ini Sebab Anda Perlu BERHENTI Melakukannya

Anak Sumbing? Ini 5 Komplikasi Yang Perlu Diketahui


Otitis Eksterna

Definisi

Apa itu Otitis Eksterna?

Otitis eksterna adalah jangkitan kulit kering yang melitupi liang telinga luar, selalunya disebabkan bakteria atau kulit, dalam sesetengah kes. Liang telinga pergi daripada gegendang telinga dan luar daripada teinga. Otitis eksterna selalunya berlaku beberapa hari apabila anda pergi berenang dan boleh menjadi akut atau kronik.

Apakah kebarangkalian Otitis Eksterna?

Keadaan kesihatan ini biasanya terjadi kepada kanak-kanak atau mereka yang kerap pergi berenang. Mereka yang mempunyai diabetes miletus atau alergik kulit dan mereka yang telinga tidak membuat tahi telinga mencukupi juga mudah mendapat jangkitan ini. Ini boleh diuruskan dengan mengurangkan faktor-faktor risiko. Sila bincang dengan doktor anda untuk maklumat lanjut.

Simptom-simptom

Apakah simptom-simptom Otitis Eksterna?

Terdapat beberapa tanda dan simptom:

Sakit telinga menjadi lebih teruk apabila menarik cuping telinga atau menolak masuk dalam telinga;

Kegatalan dalam telinga;

Sedikit demam (kadang-kadang);

Nanah keluar dari telinga;

Kehilangan sementara pendengaran dalam telinga;

Kadang-kadang terdapat gonjolan kecil yang sakit atau mendidih dalam liang telinga. Didihan ini boleh menyebabkan sakit yang teruk. Jika ia pecah, amaun kecil darah atau nanah boleh keluar dari telinga.

Mungkin terdapat tanda atau simptom yang tidak tersenarai diatas. Jika anda ada sebarang kebimbangan mengenai suatu simptom, sila rujuk doktor anda.

Bila saya harus berjumpa doktor?

Hubungi doktor anda jika anda mempunyai simptom-simptom otitis eksterna. Telefon doktor anda dengan segera atau masuk ke hospital jika anda mempunyai tanda-tanda di bawah:

Sakit teruk;

Demam.

Setiap tubuh badan adalah berbeza. Langkah terbaik adalah untuk bincang dengan doktor anda tentang apa yang terbaik untuk situasi anda.

Punca

Apakah punca Otitis Eksterna?

Jangkitan ini boleh bermula selepas berenang dalam air kotor. Selalunya, pseudomona dan bakteria lain yang hidup dalam air boleh menyebabkan otitis eksterna. Dalam kes-kes terpencil, jangkitan ini boleh disebabkan kulat. Antara sebab-sebab otitis eksterna lain termasuklah:

Regangan telinga atau dalaman telinga;

Objek tidak dikenalpasti tersangkut dalam telinga;

Bersihkan telinga terlalu kuat menggunakan sepit rambut, kapas kesat, atau objek lain yang boleh menyebabkan gangguan.

Otitis eksterna yang kronik boleh disebabkan:

Alergik kepada sesuatu yang ada dalam telinga

Penyakit kulit kronik seperti ekzema atau psoriasis.

Faktor-faktor Risiko

Apakah yang meningkatkan risiko saya kepada Otitis Eksterna?

Terdapat banyak faktor risiko otitis eksterna, seperti:

Kerap pergi berenang.

Berenang dalam air yang mempunyai amaun bakteria tinggi.

Tiub telinga sempit bagi kanak kanak, sebagai contoh, boleh simpan air dengan senang dalam telinga yang meningkatkan risiko otitis eksterna.

Bersihkan telinga dengan terlalu banyak kapas kesat atau objek lain.

Mengunakan alat-alat yang berlebihan seperti fon telinga dan bantuan tuli.

Ada alergik kulit atau disimulasi oleh aksesori, penyembur rambut atau bilas.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Otitis Eksterna didiagnosis?

Doktor anda boleh memeriksa telinga dan dalam kes yang teruk atau jangkitan berulang boleh mengambil sampel cecair dari telinga untuk dikaji.

Bagaimana pesakit Otitis Eksterna dirawat?

Dalam kebanyakkan kes, anda perlu menggunakan titisan telinga yang mengandungi antibiotik selama 10 hingga 14 hari.

Rawatan lain termasuklah:

Ambil antibiotik jika anda mempunyai jangkitan di tengah telinga atau luar telinga.

Guna kortikosteroid untuk kegatalan atau keradangan.

Guna pelega kesakitan seperti acetaminophen (Tylenol) atau ibuprofen (Advil, Motrin).

Titiskan sedikit cuka (asid asetik) ke dalam telinga anda.

Panas mampatkan untuk mengurangkan sedikit sakit.

Liang telinga tidak boleh basah selama 7 hingga 10 hari sehingga semua simptom tiada lagi.

Mereka yang ada otitis eksternal yang kronik perlukan rawatan jangka masa lama atau pemeriksaan susulan yang kerap untuk mengelak komplikasi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Otitis Eksterna?

Gaya hidup dan kaedah pengubatan sampingan berikut mungkin membantu anda mengatasi otitis eksterna:

Simpan air luar dari telinga anda. Memakai penyumbat telinga atau topi mandi apabila berenang.

Anda adalah doktor anda jika sakit berterusan meskipun rawatan atau telinga anda tersumbat.

Guna titisan telinga seperti diarahkan.

Hubungi doktor anda jika sakit semakin teruk dan jika dibantu oleh ubat yang tidak ditetapkan.

Anda adalah doktor anda jika anda mendapat mendapat suhu tinggi selepas rawatan bermula.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Mengapa ‘Ikrar Berhenti Merokok’ Penting untuk Anda Berhenti Merokok

Menghisap rokok mendedahkan seseorang individu untuk mendapat pelbagai masalah kesihatan, dan masalah kesihatan yang paling terkenal adalah kanser paru-paru yang amat ditakuti. Bukan itu sahaja, asap daripada tembakau juga membahayakan individu sekeliling yang tidak sengaja menghidunya kerana berada berhampiran dengan sumber asap, satu keadaan yang dikenali sebagai ‘merokok pasif’. Menimbulkan kesan negatif kepada kesihatan manusia dan beban kewangan kepada kerajaan, matlamat untuk melawan tembakau adalah sangat mudah dan jelas.
Walau bagaimanapun, ketagihan yang dialami oleh perokok menyebabkan mereka mudah berputus asa untuk berhenti merokok.

Realiti berhenti merokok dan mengapa ‘Ikrar Berhenti Merokok’ sangat penting

Walaupun pakar penjagaan kesihatan boleh membantu anda untuk berhenti merokok, realitinya adalah mereka hanya boleh membuatkan cabaran berhenti merokok anda menjadi lebih mudah – dan anda sendiri mesti mengelakkan sebarang godaan dan sentiasa berjuang untuk menghentikan tabiat tersebut. Perjalanan untuk berhenti merokok adalah satu bentuk kerjasama antara anda dan profesional penjagaan kesihatan. Selagi anda terus berjuang, mereka akan sentiasa membantu anda, dan kemanisan dalam berhenti merokok adalah satu kejayaan yang turut mereka banggakan. Bagi memastikan anda kekal berjuang, motivasi asas diri anda mestilah kukuh dan konsisten. Tambahan lagi, keinginan dan motivasi untuk berubah adalah satu aspek yang paling penting untuk memastikan anda terus berjuang dalam satu perjalanan yang sukar. Ini adalah satu pendekatan yang popular disebabkan oleh pengaruh psikologi komitmen.

Komitmen adalah satu ikrar pengikat yang mewajibkan anda untuk melakukan sesuatu tindakan. Memberikan komitmen terhadap perkara yang anda lakukan – sama ada dalam kehidupan peribadi atau kehidupan profesional anda – adalah satu daripada prinsip-prinsip asas kejayaan. Komitmen seperti ikrar berhenti merokok adalah sangat kuat kerana ia mempengaruhi cara anda berfikir dan mekanisma pengatasan (
coping
) yang berikutnya. Tidak seperti harapan tanpa semangat, ikrar atau komitmen bermakna anda mencuba dengan gigih untuk merealisasikan komitmen anda tanpa mengira cabaran yang mendatang. Tambahan lagi, ia memberikan anda panduan berkenaan apa yang anda lakukan dan mengapa anda melakukannya, selain mengelakkan anda daripada memandang ke belakang.

Unsur utama untuk menjadi komited adalah peringatan terhadap perkara yang sedang anda berikan komitmen terhadapnya. Itulah sebabnya mengapa tindakan susulan adalah penting bagi memastikan pengekalan motivasi agar profesional penjagaan kesihatan boleh menilai dan mengingatkan anda berkenaan ikrar berhenti merokok anda dan sejauh mana telah anda lalui dalam perjalanan anda untuk berhenti merokok. Kata-kata rangsangan daripada orang-orang yang menyokong anda adalah satu bentuk sokongan yang membantu memberi galakan secara emosi agar anda kekal mengikuti ikrar anda dan kekal komited terhadap tujuan tersebut. Jika ikrar tidak dilihat sebagai satu tindakan yang kuat bagi mencapai sesuatu, apabila terdedah secara psikologi, ia boleh menjadi satu alat yang kuat untuk meningkatkan motivasi dan keinginan seseorang untuk berubah. Disebabkan itu, psikologi diterapkan dalam hampir kesemua program berhenti merokok dan kursus rehabilitasi lain untuk memasukkan isyarat psikologi yang kuat.

Bagaimana untuk mendapatkan bantuan

Memahami betapa susahnya perjalanan tersebut, Kementerian Kesihatan Malaysia telah melancarkan inisiatif di seluruh negara yang dipanggil ‘klinik mQuit’, usaha bersama antara kerajaan dan sektor swasta dengan tujuan menyediakan pelan berhenti merokok yang berkualiti, berkesan dan komprehensif untuk perokok di seluruh negara yang ingin berhenti. Untuk maklumat lanjut mengenai program ini, sila layari jomquit.moh.gov.my.

Pendekatan dan pengurusan holistik yang terdapat dalam perkhidmatan mQuit termasuk:

Membantu perokok membangunkan pelan berhenti merokok yang bersesuaian.

Menyediakan perokok dengan sumber yang betul dan nasihat mengenai berhenti merokok.

Pelan berhenti merokok yang komprehensif dengan sesi susulan oleh profesional penjagaan kesihatan yang berdedikasi.

Preskripsi terapi penggantian nikotin (NRT), seperti gula-gula getah dan tampalan nikotin, untuk memudahkan perjalanan berhenti merokok anda dengan mengawal simptom putus ubat (withdrawal).


Gangguan Penghadaman Bayi: Punca dan Rawatan

Faktor yang menyebabkan sistem penghadaman bayi menjadi lemah

Sistem penghadaman bayi yang lemah kebiasaannya berpunca daripada pemilihan diet yang tidak sihat. Walau bagaimanapun, ia juga mungkin disebabkan oleh faktor luaran yang terjadi sebelum atau selepas ibu melahirkan bayi, antaranya:

Ibu melahirkan bayi menggunakan prosedur caesarean

Prosedur caesarean akan menyebabkan proses pertukaran bakteria kolonial dan gastrointestinal daripada seorang ibu kepada bayinya terhalang dan tidak berlaku. Kesannya, bayi tersebut akan memiliki kandungan bakteria baik yang sangat lemah dan lebih berisiko untuk menghidapi pelbagai jenis penyakit seperti gangguan penghadaman.

Kurang penjagaan ibu hamil

Banyak kajian menunjukkan bahawa terdapat banyak kaitan jangka masa panjang berkenaan kondisi kesihatan ibu semasa hamil dengan bayi mereka yang selepas lahir. Jika anda mengalami sebarang masalah kesihatan ketika kehamilan, bayi dalam kandungan juga malangnya akan berisiko untuk menghidapi penyakit seperti gangguan penghadaman akibat kekurangan flora perut.

Terlalu awal memperkenalkan susu formula atau makanan pejal

Bayi akan terus menerima bakteria yang sihat melalui penyusuan susu ibu selepas bersalin. Tambahan itu, susu ibu juga tinggi kandungan
oligosaccharides
iaitu sejenis prebiotik yang membantu perkembangan bakteria penghadaman. Jika bayi anda tidak berpeluang untuk meneruskan penyusuan susu badan, sediakan mereka dengan suplemen probiotik dan prebiotik bagi memastikan kelancaran sistem penghadaman bayi anda.

Terdedah kepada antibiotik

Antibiotik berfungsi membunuh bakteria dan malangnya, akan membunuh kedua-dua bakteria jahat dan bakteria baik. Oleh itu, jika anda perlu mengambil antibiotik semasa kehamilan terutamanya pada trimester terakhir, anda lebih disarankan untuk mengambil antibiotik dengan suplemen probiotik yang mempunyai kemampuan untuk kekal hidup walaupun dengan kehadiran antibiotik.

Sejarah keluarga yang mempunyai alahan

Kanak-kanak lebih berisiko berdepan kondisi kesihatan seperti gangguan penghadaman, asma, ekzema dan alahan sekiranya ahli keluarga mereka juga mempunyai alahan. Menurut World Allergy Organization, pengambilan probiotik yang kerap pada awal usia mampu mengurangkan risiko kondisi-kondisi kesihatan tersebut.

Cara yang berkesan untuk melancarkan sistem penghadaman bayi

Terdapat beberapa tip untuk memastikan kelancaran sistem penghadaman bayi anda. Berikut merupakan beberapa panduan yang boleh digunakan oleh ibu bapa:

Pilih makanan yang segar

Jangan sesekali berikan makanan yang diproses kepada bayi anda. Ini kerana ia mempunyai kandungan lemak, gula dan garam yang sangat tinggi dan mampu untuk kekal berada dalam sistem penghadaman bayi anda pada masa yang lama.

Kunyah makanan sebetulnya

Sistem penghadaman yang baik bermula dari mulut. Jika makanan dikunyah dengan sebetulnya, sistem penghadaman tidak perlu bekerja terlalu keras. Jadi, ia boleh fokus kepada fungsi yang lain selain daripada menguraikan makanan yang tidak dikunyah dengan betul.

Kekal berhidrasi

Air adalah sumber paling penting untuk memastikan badan anda tidak mempunyai toksik yang boleh mengganggu sistem penghadaman. Walau bagaimanapun, jangan biasakan anak anda minum air bergas kerana ia boleh meningkatkan kandungan asid dalam perut.

Makan banyak makanan yang kaya dengan probiotik

Galakkan anak anda makan makanan yang ditapai seperti jeruk, kimchi atau tempeh dan minum yogurt ayau kefir 30 minit setiap kali selepas makan. Namun sebelum itu, ibu bapa perlu memastikan ia merupakan produk yang terjamin kualitinya atau cuba buat sendiri di rumah untuk lebih kepastian.

Mengambil kedua-dua prebiotik dan probiotik

Probiotik dan prebiotik sangat penting untuk sistem penghadaman bayi yang lancar. Oleh itu, pastikan anda membekalkan anak anda dengan kedua-duanya. Ia berfungsi mengekalkan meningkatkan kehadiran flora dalam perut bayi anda. Antara sumber utama prebiotik dan probiotik adalah asparagus, bawang putih, pisang dan pelbagai jenis sayur-sayuran.

Hello Health Group
 tidak menyediakan nasihat perubatan, diagnosis, atau rawatan.


Hepatitis C dan Pemindahan Hati

Pesakit yang menghidap hepatitis C mungkin perlu melakukan pemindahan organ jika mereka mengalami jangkitan yang kronik.
Hati ibarat pahlawan dalam tubuh manusia.

Ia mempunyai pelbagai fungsi penting termasuk menapis toksin daripada pernafasan dan makanan, menyimpan gula dan vitamin sebagai tenaga yang diperlukan tubuh dan membantu sistem imun bagi mencegah jangkitan.

Jadi , sudah tentu anda tidak mampu hidup tanpanya dan hepatitis C boleh mengancam kesihatan hati anda.

Kegagalan hati akibat hepatitis C
 adalah salah satu sebab utama pemindahan organ dilakukan. Tanpa rawatan, kebanyakan orang yang menghidap hepatitis C kekal dijangkiti dan jangkitan yang berterusan dikenali hepatitis C kronik.

Jangkitan hepatitis C kronik menyebabkan keradangan hati berterusan yang
membawa kepada parut
 (fibrosis). Apabila fibrosis berkembang, parut secara beransur-ansur menggantikan tisu yang sihat.

Pusat Kawalan dan Pencegahan Penyakit (CDC) melaporkan bahawa daripada 100 orang yang dijangkiti hepatitis C, kira-kira 60 hingga 70 orang akan mengalami penyakit hati kronik khususnya, hepatitis dan fibrosis. 5 hingga 20 orang akan mengalami sirosis dalam tempoh 20 hingga 30 tahun. Dianggarkan 1 hingga 5 daripada 100 orang
menghidap hepatitis C kronik
 akan mati akibat sirosis atau kanser hati akibat daripada jangkitan.

Apa itu pemindahan hati?

Pemindahan organ melibatkan penggantian hati yang sakit yang tidak lagi berfungsi dengan normal dengan semua atau sebahagian daripada hati yang sihat dari penderma.

Transplantasi
Orthotopic
 adalah teknik yang paling biasa digunakan. Ia melibatkan penyingkiran hati yang dijangkiti dan menggantikan organ yang didermakan di lokasi yang sama seperti organ yang dikeluarkan.

Bagaimana pemindahan hati dilakukan?

Pemindahan organ adalah operasi panjang dan kompleks yang boleh mengambil masa antara 4 hingga 18 jam, bergantung kepada keperluan seseorang pesakit dan faktor lain.

Biasanya, satu pasukan pakar bedah dan pakar anestesiologi disokong oleh jururawat pemindahan, dikehendaki menyelesaikan pembedahan. P

embedahan ini sangat kompleks kerana ia memerlukan pembuangan hati yang sakit dan menyambung semula organ yang didermakan ke saluran darah, tisu perut dan hati. Selain itu, untuk pemindahan hati berfungsi, penyesuaian mesti dibuat antara penerima dan penderma hati.

Kebanyakan pemindahan hati terutamanya pada orang dewasa melibatkan penggunaan seluruh hati yang didermakan oleh penderma yang sudah mati. Manakala pemindahan hati kanak-kanak boleh menggunakan sebahagian daripada hati orang dewasa.

Pemindahan hati penderma hidup (LDLT) menjadi kebiasaan dalam kalangan ibu bapa akibat kesukaran mendapat penderma. Dalam LDLT, sebahagian dari hati yang sihat iaitu kira-kira 20 peratus dikeluarkan daripada penderma hidup dan dimasukkan ke dalam tubuh penerima sebaik sahaja bahagian yang dijangkiti dibuang.

Oleh kerana keupayaan luar biasa hati untuk membiak semula,
hati penderma
 dan bahagian hati yang dipindahkan ke penerima berkembang kepada saiz yang penuh dalam masa beberapa minggu.

Penjagaan hati baru

Untuk mengekalkan kualiti hidup, anda harus mengelakkan jangkitan, mengikuti prosedur anti penolakan (antirejection), dan
mengubah gaya hidup anda
.

Pasukan perubatan anda akan mengesyorkan cara terbaik untuk melakukannya. Pastikan untuk teruskan temujanji susulan dengan pasukan pemindahan dan doktor supaya mereka boleh memantau kecekapan hati baru anda.


Tak Boleh Makan Telur & Daging Kalau Anda Ada Kolesterol Tinggi, Betul Ke?

Bagi individu yang didiagnosis dengan bacaan kolesterol tinggi, adakah perlu untuk menghindari pengambilan makanan seperti telur, daging, produk tenusu
 atau semua makanan berkolesterol
?

Mesti ramai yang memberi jawapan
YA
, betul tak?

Anda salah! Ini kerana jawapan sebenarnya adalah golongan ini tidak perlu untuk menghindari jenis makanan tersebut.

Sememangnya anda disarankan untuk mengurangkan pengambilan
lemak tidak sihat
 bagi
menurunkan kadar kolesterol
 tinggi yang dialami.

Tetapi ia tidak bermakna anda perlu membuang terus
pengambilan telur
, daging mahupun produk tenusu.

Sebaliknya, anda boleh memasukkan jenis
makanan tersebut ke dalam hidangan
 dengan cara yang sihat.

Jom ketahui dengan lebih lanjut mengenai bacaan kolesterol tinggi dalam perkongsian artikel ini.

Untuk mendapatkan lebih banyak info tentang Kesihatan Jantung, sila dapatkannya
di sini.

Bacaan kolesterol tinggi?

Apabila menyebut mengenai
tahap kolesterol yang bahaya
, pasti terbayang perkara negatif mengenainya.

Namun, hakikatnya tidak semua makanan berkolesterol itu buruk dan boleh menyebabkan individu mengalami masalah kolesterol tinggi.

Umumnya, terdapat 2
jenis kolesterol yang umum
:

Lipoprotein berketumpatan rendah (LDL)

Lipoprotein berketumpatan tinggi (HDL)

HDL biasanya dikenali sebagai kolesterol baik. Ia berfungsi membantu membuang kolesterol berbahaya daripada darah sehingga dapat disingkirkan oleh tubuh.

Manakala LDL disebut sebagai kolesterol jahat. Apabila jumlahnya terlalu banyak dalam darah, ia boleh menyebabkan berlakunya perkembangan plak pada dinding arteri di jantung dan otak.

Sekiranya tidak dirawat, keadaan tersebut boleh mengakibatkan:

Penyakit jantung

Angin ahmar

Serangan jantung

Pemakanan dan bacaan kolesterol tinggi

Kolesterol memainkan peranan penting
 untuk badan. Ia membantu dalam menjalankan fungsi seperti:

Membentuk lapisan luar sel

Membentuk asid hempedu untuk proses
pencernaan makanan

Menghasilkan vitamin D dan hormon

Menurut
American Heart Association
 (AHA), semua kolesterol yang diperlukan akan dihasilkan secara semula jadi oleh hati.

Selebihnya kandungan kolesterol yang terdapat dalam tubuh adalah berasal daripada makanan yang dimakan.

Kewujudan
kolesterol dalam jumlah yang tinggi
 dalam darah, boleh mendatangkan risiko bahaya kepada tahap kesihatan seseorang individu.

Bagi sesetengah individu, masalah genetik menyebabkan hati mereka menghasilkan kolesterol jahat dalam jumlah yang banyak.

Antara makanan berkolesterol tinggi yang boleh menyumbang kepada peningkatan kolesterol LDL jika diambil secara kerap adalah:

Lemak tepu

Lemak trans

Kolesterol

Kolesterol hanya terdapat dalam produk makanan berasaskan haiwan, termasuklah daging dan
produk tenusu
.

Jika anda mempunyai masalah kolesterol LDL tinggi, amat disarankan untuk mengehadkan pengambilan kolesterol harian kepada hanya 200 mg atau kurang.

Boleh ke makan telur?

Telur sering dianggap sebagai makanan berkolesterol yang perlu dielakkan.

Namun berdasarkan kajian, telur sebenarnya tinggi kandungan:

Antioksidan

Protein

Nutrien

Bahkan, sifat antioksidan dalam makanan ini dikatakan mampu menurunkan kadar risiko:

Penyakit kardiovaskular

Tekanan darah tinggi

Barah

Ini bermakna individu dengan bacaan kolesterol tinggi boleh memakan telur secara sederhana, antara 4-6 biji dalam seminggu.

Baca juga:

Makanan berkolesterol: Daging

Membuat pelan pemakanan seimbang bagi menguruskan masalah kolesterol tinggi yang dialami tidak bermakna anda harus
menyingkirkan terus pengambilan daging
.

Umumnya ia bergantung kepada jenis daging yang anda pilih dan bagaimana cara penyediaannya.

Bagi individu dengan bacaan kolesterol tinggi, pilihlah bahagian
daging yang kurang lemak
 dengan saiz hidangan kecil – kurang daripada 85 gram, seperti:

Daging lembu – bahu (
chuck
)
, sirloin,
pinggang
(loin)

Daging babi –
tenderloin
, pinggang
(loin)

Daging kambing – potongan bahagian kaki, lengan dan pinggang
(loin)

Daging lembu kisar dengan kandungan 90% atau lebih daging tanpa lemak

Cara penyediaan

Cara penyediaan dan memasak adalah sama penting dengan pemilihan bahagian potongan daging.

Jangan pilih daging tanpa lemak tetapi memasaknya dengan cara menggoreng atau menyediakan sos yang berasaskan krim untuk dimakan bersama.

Sebaliknya gunakan pilihan
 kaedah memasak lebih sihat
 seperti:

Membuang lemak sebanyak mungkin sebelum memasak

Membakar atau memanggang berbanding menggoreng

Gunakan penapis yang boleh mengasingkan titisan lemak dan jus semasa memasak

Untuk masakan berasaskan daging, seperti rebusan (
stew
), lakukan sehari lebih awal. Ini kerana setelah sejuk,
lemak akan mengeras dan naik
 ke bahagian atas, anda boleh membuangnya

Produk tenusu untuk individu bacaan kolesterol tinggi

Bagaimana pula dengan produk tenusu
, adakah makanan berkolesterol ini harus dielakkan terus?

Bertenang.

Seperti yang kita ketahui, pengambilan produk tenusu menawarkan manfaat kepada aspek kesihatan. Ini terutamanya dalam menguatkan tulang.

Produk tenusu adalah tinggi kandungan:

Kalsium

Kalium

Vitamin D

Memilih untuk mengambil produk tenusu penuh krim boleh menyebabkan impak kesihatan tidak diingini dalam meningkatkan
tahap kolesterol LDL
 anda.

Ini kerana ia tinggi
lemak tepu dan kolesterol
.

Gantikan dengan pilihan rendah lemak yang lebih sihat seperti:

1% susu atau susu skim

Keju rendah lemak

Sorbet – pencuci mulut beku berasaskan jus buah, atau sherbet – pencuci mulut beku berasaskan tenusu

Aiskrim mahupun yogurt beku tanpa lemak atau rendah lemak

Yogurt rendah lemak

Paling penting, dalam pengambilan makanan berkolesterol bagi mereka
dengan kadar kolesterol tinggi
 adalah untuk mengambilnya bersederhana.

Jika terdapat keraguan, tanyalah kepada doktor untuk lebih kepastian.


Angkat Objek Berat Punca Angin Pasang

Angin pasang
 (hernia) ialah kes yang sangat kerap ditemui oleh doktor bedah. Ia secara relatifnya bukan keadaan yang sangat serius dan boleh dirawat dengan baik jika tidak berlaku sebarang komplikasi.

Secara asasnya, 2 faktor yang menyebabkan angin pasang ialah:

Lapisan abdomen lemah berpunca daripada genetik atau luka (pembedahan).

Tekanan tinggi di dalam abdomen disebabkan batuk kronik, sembelit, organ membesar, atau kerap mengangkat barang berat.

Berhati-hati ketika mengangkat objek berat

Sukan rintangan seperti mengangkat berat semakin mendapat tempat dalam masyarakat. Sama ada untuk tujuan kesihatan atau kosmetik (bentuk badan yang cantik), sukan ini adalah sangat baik untuk kesihatan. Ia mengurangkan kadar lemak dan kolesterol serta merendahkan risiko penyakit jantung.

Walau bagaimanpun, berterusan mengangkat objek berat meningkatkan tekanan di dalam abdomen yang berisiko menyebabkan organ membonjol ke luar sehingga berlaku hernia. Hernia yang berpunca daripada sukan seperti ini turut dinamakan sebagai hernia sukan (
sport hernia
). Risiko juga meningkatkan disebabkan kecederaan yang dialami oleh otot abdomen semasa bersukan.

Jabatan Pembedahan Am Hospital Singapura ada berkongsi kaedah untuk mengelakkan hernia ketika mengangkat berat:

Panaskan badan sebelum memulakan aktiviti.

Angkat objek dengan berat yang sesuai mengikut kemampuan anda.

Sentiasa membongkokkan badan melalui lutut, bukan pinggang atau perut.

Jangan terlalu gopoh dan lakukan dengan perlahan.

Berhenti jika mengalami kesakitan.

Sesetengah pekerjaan meningkatkan risiko angin pasang

Selain bersukan, terdapat juga pekerjaan yang meningkatkan risiko angin pasang seperti pekerja buruh dan mereka yang mengangkat kotak di pasaraya atau beg dan bagasi di lapangan terbang. Golongan ini mungkin tidak mempunyai pilihan lain untuk mendapatkan sumber kewangan.

Pihak majikan seharusnya lebih peka dan menjaga kebajikan serta keselamatan pekerja. Pastikan beban barang yang diangkat tidak melebihi kemampuan pekerja sehingga boleh menjejaskan kesihatan. Jika berlaku sebarang masalah kesihatan dalam kalangan pekerja disebabkan oleh pekerjaan tersebut, rawatan perlu diberikan. Ini adalah selari dengan Seksyen 16 Akta Keselamatan dan Kesihatan Pekerjaan 1994.